Barović spreman za povratak na teren | onogošt.me\nBarović spreman za povratak na teren\nSerija poraza, turbulencije oko smjene trenera, a onda lijepe vijesti koje su stigle iz Slovenije – Filip Barović dobio je zeleno svijetlo za povratak na teren.\nStameni centar je van terena od kraja maja kada je pokidao prednje ukrštene ligamente i od tada je u procesu oporavka. Trenirao je individualno, održavao formu, a sada će se priključiti ekipi – odmah u ponedjeljak nakon meča sa Megom.\n“Odradili smo sva neophodna testiranja, parametri su daleko iznad očekivanja i dobio sam zeleno svjetlo da se konačno vratim na parket”, rekao je Barović za Sportklub.\nKada će početi da igra mečeve zavisiće od stručnog štaba, ali i od Filipa i njegove psihe. Moguće je i da se stavi na raspolaganje selektoru Crne Gore Bošku Radoviću na startu kvalifikacija za Evropsko prvenstvo (21. februara). Međutim, Barović čvrsto stoji na zemlji.\n“Iskreno, pomalo sam i sam euforičan jer su pregledi prošli savršeno, pa bih u ovom trenutku odgovorio da mogu sve, ali treba biti racionalan. Strah nemam, jer je agonija prošla”, jasan je Barović.\nDuga pauza je ostavila traga, ali znajući karakter Nikšićanina za očekivati je da se vrati u najkraćem roku.\n“Uradiću sve što je do mene da što prije stignem do željene forme, da budem pravo pojačanje i za Budućnost i za reprezentaciju. Međutim, još jednom ponavljam sada je najvažnije da idemo korak po korak. Najgore je prošlo, jedva čekam da se pojavim na treningu”, zaključio je Barović.


Udruženje “EKO-EHO”: Predstavljena brošura o podršci ženama u postporođajnom periodu - Srpskainfo\nPromocija brošure pod nazivom "Modeli podrške i tretmana za žene u postpartalnom periodu" održana je danas u Banjaluci, u organizaciji Centra za edukacju i promociju zdravog života „EKO-EHO“ Banjaluka.\nOvaj priručnik nastao je kao rezultat jednogodišnjeg projekta čiji je cilj pružanje psihološke pomoći ženama u postporođajnom periodu, a iza svega stoji pomenuto banjalučko Udruženje “EKO-EHO”. Publikacija obuhvata osnovne informacije o reproduktivnom mentalnom zdravlju, tretmanu postporođajne depresije, primjere dobre prakse u nefarmakološkom tretmanu žena u postporođajnom periodu, te iskustva majki koje su doživjele neke od psiholoških smetnji u ovom osjetljivom životnom razdoblju.\n– Upravo zbog brojnih predrasuda mnoge žene nikada ne potraže pomoć, a to dovodi do trajnih posljedica po zdravlje i majke i djeteta. Jedna od pet žena će doživjeti promjene u domenu mentalnog zdravlja u perinatalnom period – ističe autorka.\n– Osim u zdravstvenim ustanovama gdje smo vršili probni skrining mentalnog zdravlja žena u perinatalnom periodu, takođe smo proveli i online istraživanje u kojem su učestvovale žene iz cijele BiH, a ti rezultati još više zabrinjavaju – naveli su iz Udruženja “EKO-EHO”.\nBanjaluka centar za edukacijupostporođajni periodPsihološka pomoć


Puškarić ponovo na terenu posle loma noge - SPORTSKI ŽURNAL\nOd povrede se oporavio i Asmir Kajević, dok su sada na pauzi kapiten Marko Docić i krilni napadač Ibrahim Ndiaje\nNajiskusniji fudbaler Čukaričkog Darko Puškarić upisao je protiv Napretka iz Kruševca prve minute u ovoj sezoni.\nPouzdani štoper zadobio je prelom noge minule sezone, odnosno 27. februara u duelu sa OFK Bačkom u Bačkoj Palanci. Od tada Puškarić se oporavljao od povrede, propustio je i letnje pripreme u Sloveniji, kao i evropske utakmice, ali trener Saša Ilić sada može da računa na njega.\nOd povrede se oporavio i Asmir Kajević, dok su sada na pauzi kapiten Marko Docić i krilni napadač Ibrahim Ndiaje.


Kreirajte plakat, sudjelujte u natječaju, suočite se s prošlošću / Bljesak.info | BH Internet magazin\nKreirajte plakat, sudjelujte u natječaju, suočite se s prošlošću\nProjekt "Mladi grade mir na zapadnom Balkanu – Suočavanje" ima za cilj da uspostavi dijalog i omogući aktivno i kreativno angažiranje mladih u procesima suočavanja s prošlošću.\nKultura / Slikarstvo | 07. 01. 2019. u 18:04 Fena\nFoto: Ilustracija / Poziv za mlade dizajnere da kreiraju plakat\nUdruženje likovnih umjetnika primijenjenih umjetnosti i dizajnera BiH (ULUPUBiH) pozvalo je mlade dizajnere da kreiraju plakat o temi "Suočavanje s prošlošću" i sudjeluju na natječaju i izložbi koja će biti otvorena u okviru XXXV Internacionalnog festivala "Sarajevska zima 2019." od 21. veljače do 2. ožujka u Galeriji "Novi hram".\nNatječaj će biti otvoren do 14. veljače, priopćeno je iz ULUPUBiH-a.\nNa natječaju mogu sudjelovati mladi od 16 do 35 godina iz svih država koje su nastale raspadom bivše Jugoslavije.\nŽiri će činiti članovi ULUPUBiH-a - profesorica grafičkog dizajna na Akademiji likovnih umjetnosti Univerziteta u Sarajevu Dalida Karić-Hadžiahmetović, višestruko nagrađivani bh. grafički dizajner Miodrag Spasojević Štrika i mladi multimedijalni umjetnik i dizajner Bojan Stojčić.\nKoordinatorica projekta je Miomirka Mila Melank. Odluke o sudionicima izložbe i nagradama žiri će donijeti 16. ili 17. veljače 2019. Bit će dodijeljene tri nagrade, prva u iznosu od 500 KM, druga 300 KM i treća 200 KM.\nPobjednik natječaja, koji zajednički realiziraju ULUPUBiH i Fond za humanitarno pravo, bit će proglašen na otvaranju izložbe 21. veljače.\nKako se navodi u priopćenju, usprkos obilju sudski utvrđenih činjenica o ratnim zločinima počinjenim tijekom ratova devedesetih godina prošlog stoljeća, 20 godina kasnije trajni mir još uvijek izmiče. Onemogućavaju ga rasprostranjena nekažnjivost, ignoriranje žrtava, javno veličanje odgovornih za kršenja ljudskih prava i međunarodnog humanitarnog prava, kao i postojanje etnički pristranih i međusobno suprotstavljenih narativa o događajima, žrtvama i odgovornim akterima.\nNedostatak konstruktivnih i inkluzivnih dijaloga o naslijeđu ovih ratova dodatno otežava prihvaćanje odgovornosti za zločine i suočavanje sa njihovim posljedicama. Različita sjećanja na ratove prenose se i na mlade generacije. Formalni obrazovni programi ne nude prikaz nedavne prošlosti koji je zasnovan na sudski utvrđenim činjenicama, već šture, selektivne i etnički pristrane informacije o ratnim događajima.\nZnanje mladih o prošlosti je stoga veoma ograničeno, što nepovoljno utiče i na njihov angažman u širenju istine i zahtijevanju pravde za počinjene zločine. Aktivnosti koje osmišljavaju, organiziraju i sprovode mladi naročito nedostaju na nivou lokalnih zajednica, koje treba da predstavljaju žarište društvenih inicijativa i dijaloga. Ovakva situacija predstavlja ozbiljnu prijetnju izgledima za pomirenje u regiji, naglašava se u priopćenju ULUPUBiH-a.\nFond za humanitarno pravo (FHP) i organizacija Branitelji ljudskih prava (Civil Rights Defenders) prepoznaju mlade kao ključne aktere u izgradnji trajnog mira na zapadnom Balkanu. Neopterećenost mladih direktnim iskustvom rata, kao i otvorenost za suradnju i potragu za inovativnim rešenjima, čine ih nezaobilaznim sudionicima u procesu suočavanja sa prošlošću. Ovaj poziv ima za cilj omogućiti mladima vizualnim umjetnicima i grafičkim dizajnerima zagovaranje pravde i odgovornosti za nedjela iz prošlosti i preuzimanje aktivnije uloge u procesu pomirenja.\nprošlost likovni umjetnici Plakat\nZastupnika napali dok je lijepio plakat


Njujork : London – 1 : 1 - 42 magazin\nNajvažnije sa dve nedelje mode dok je treća u toku\nUkoliko uspevate da ispratite modne zemljotrese ovih dana, onda znate da se epicentar modnog sveta iz Njujorka, preko Londona, preselio u Milano. Ako od sopstvenih obaveza niste uspeli da osetite podrhtavanje modnog tla i zabeležite šta se zbilo protekle dve nedelje koje su ključne za to kako će izgledati buduća jesen-zima 2017. – ne brinite! Sumirali smo najvažnije na jednom mestu. Ovo su najjači utisci sa kojima bez detaljnog izveštaja možete ući u diskusiju sa svim poznavaocima predstojećih trendova.\nDa krenemo od Njujorka: u par reči – vintidž krzno, vestern, jakrocrvena!\nRaf je vratio Calvin Klein\nRevija koju smo iščekivali cele sezone, od prvog šuškanja do zvanične potvrde kreativnog direktora, jeste upravo Calvin Klein. Možemo slobodno reći – Raf Simons, jer nekako je on razlog zbog kog su sve oči uprte u pometi brend, bez obzira na njegovu veličinu. Kao i do sada, od Rafa se očekuje mnogo, ali to samo govori o njegovom dosadašnjem opusu. Nakon Jila Sandera i veličanstvenog Diora pod njegovim kreativnim vođstvom, došao je na red Calvin Klein. Već posle prvog modela i viđene reakcije svih prisutnih mogao je slobodno da odahne jer domaći zadatak – estetska analiza kuće za koju stvara u kombinaciji sa njegovom estetikom – apsolutno je uspešno rešen. Apsolutni omaž Americi koja ga je inspirisala, apsolutni Calvin Klein i apsolutno zaslužen aplauz za Rafa!\nJonathan Saunders za Diane von Furstendberg – drugi deo\nAko ste oduvek voleli ženstvene modele sa Dianinim potpisom, onda ćete njenu verziju u Jonathanovom izvođenju voleti još više. Njene čuvene haljine na preklop, lepršavi materijali i floralni print deo su nasleđa i zaštitni znak mode kuće, a novi dizajner, čija je ovo druga kolekcija za brend, u potpunosti je shvatio poentu. O tome govori neverovatna prodaja njegove prošle, debitantske kolekcije za Dianu von Furstendberg, pa su logično postavljena visoka očekivanja kada je reč o narednoj kolekciji. Nakon što je prikazao modele na prezentaciji, pa se svaka slika beleži kao fotografija iz lookboka, oduševljenje nije izostalo. Pored modela, koji su zasebno privlačili pažnju, ne smemo da ne spomenemo i stajling, jer su upravno haljine došle do izražaja u miksu sa teškim krznom i mantilima s printom. A aksesoar se čini kao kolekcija za sebe, te je sve zajedno zaokružilo čitav utisak – rečju: bravo!\nProenza Schouler pozdravila se sa Njujorkom\nKolekcijom jesen-zima 2017. McCollough i Hernandez završili su svoju priču sa Nedeljom mode u Njujorku. Naime, dizajnerski duo odlučio je da ovo bude poslednja kolekcija koju prikazuju na američkom kontinentu, a sledeću su najavili kao prezentaciju na Pariskoj nedelji visoke mode. Svi prisutni su s oduševljenjem pozdravili jedan od omiljenih brendova Njujorčana, a dizajneri nisu nimalo neopravdano dobili gromoglasan oproštajni aplauz. Krzno, lakirana koža, XL modeli kaputa i jakni i prepoznatljiva igra geometrije na krojevima haljine koja se već godinama krije iza potpisa Proenza Schouler.\nVeć sezonama Delpozo se posmatra gotovo odvojeno u odnosu na sve revije jer bajkovita estetika na ready-to-wear revijama instant privlači pažnju. Ista je priča i ove godine. Josep Fort je apsolutno oduševio sve prisutne i momentalno preplavio sve društvene mreže. Prepoznatljivi modeli skulpturalne forme, pažljivo odabrani materijali, dinamična kontrastna struktura i snažan jasno definisan kolorit koji se kreće od indigoplave, ljubičaste, preko zelene, crvene, pa sve do jarkožute i narandžaste. A da ne zaboravimo na moderni detalj uzanih kapuljača koje posebno naglašavaju svaki model.\nSelimo se u London!\nChristopher Kroks Kane\nVeć smo navikli da željno čekamo svako predstavljanje nove sezone sa njegovim potpisom. Svež pristup, inovativne ideje i poneki element iznenađenja. Kada je na prolećnoj sezoni dodao čuvene crocsice, koje većina poznaje iz svoje kuće, mišljenja su bila podeljena. Ali kao i uvek kada je slučaj čudan i ne možete da se opredelite, pustite street style zvezde, poznate trendseterke i blogerke da daju svoj sud. Christopher to nije uradio, već ih je dodao svojoj jesenjoj kolekciji i pokazao da nije reč o nekakvoj grešci, već da se njegova vizija modela savršeno uklapa upravo uz Crocs. Floralni printovi, uzana silueta, metalik segmenti inspirisani svemirskim brodovima i nekoliko vizija večernjih haljina. Kako vama to zvuči kao par za crocsice?\nZaštitni znak Londonske nedelje mode, da ne kažemo njeno srednje ime, svakako jeste Burberry. Ali već nekoliko sezona nekako je utihnuo i uspešno i zasluženo ga je dizajnerski nadjačala konkurencija. Ove sezone Christoper Bailey se vraća i to sa art inspiracijom. Naime, čuveni vajar Henry Moore poslužio je kao polazna tačka za pokretačku kreativu predstavljene kolekcije. A partner in crime mu je upravo je kćerka Hanryja Moora. Kada vajari stupaju na scenu, skulpturalne forme ne izostaju, pa je tako slučaj i sa novim krojevima pod Burberry imenom. Preovladava monohromatika s ponekim akcentom žute i plave. A novi dizajnerski momenat stiže nam u jednom komadu, i to spajanjem dva – haljine i kaputa.\nMary Katrantzou a la Mary Poppins\nKada dizajnera inspiriše Walt Disney iz četrdesetih godina, onda vam je jasno da rezultat neće izostati. Upravo to je scenario koji se odigrava na pisti dok modeli koračaju u krojevima Mary Katrantzou. Kaputi, blejzeri naglašenih sktruktura, poneki kostim a la Mary Poppins, krzno oko vrata, floralne aplikacije, brokat, perje i neizostavan print samo su delić kompleksne kolekcije koju nam je predstavila dizajnerka za narednih šest meseci. Ako vam se dok gledate reviju pričinjava Pepeljuga ili Zvončica, to je zato što su one doslovno oslikane na modelima, ali ako ste posumnjali da ste ih uopšte videli, to je već zato što to nimalo ne izgleda banalno već je vešto preslikano i uklopljeno dizajnerskom veštinom.\nSimone Rocha za sve žene\nSvojom novom kolekcijom Simone Rocha je još jednom pokazala ono što smo već znali o njenom dizajnu, a to je da jednako pristaje mladim devojkama kao i ženama sa višegodišnjim iskustvom iza sebe. Ali za slučaj da ste sumnjali u to, dovoljno je da pogledate reviju koju su nosili Bendetta Barazini koja ima 73 godine, Cecilie Chancellor sa 50, Audrey Marnay od 36 i Jamine Borchert koja ima 33 godine. Jasno kao dan! Modeli su krojeni za sve žene i jednako dobro ih nose kroz ceo život. Raskošne bunde, ogrtači, romantične haljine sa akcentovanim ženstvenim detaljima kao što je pojas koji naglašava struk i poneka mašna.\nČekamo odgovor Milana, a prvi dani Italijanske nedelje mode već obećavaju, zato pažljivo pratimo svaki novi post svih koji naručuju espreso, jedu pastu i stavljaju #MFW.


ŠAMAR ZA NAJSTARIJU ADVOKATICU (85) U BiH: Staricu udario počasni predsednik Advokatske komore, niko od prisutnih NIJE REAGOVAO!\n23:40h POTPUNI POTOP U MOSKVI: Voda do kolena, ulice se pretvorile u reke (VIDEO)\nŠOK! AFERA OTPAD TRESE BiH: Džakovi iz Italije, žarišta korone, istovareni 18\nI CRNOGORSKA VOJSKA PODRŽALA SPC: Više od 120 vojnika stalo u odbranu svetinja 10\t25\n03.10.2019. 14:53h 03.10.2019. 14:53h\nBanjalučki advokat i počasni predsednik Advokatske komore Republike Srpske Jovan S. Čizmović ošamario je u utorak, tokom uviđaja u Banjaluci, advokaticu Melihu Filipović (85).\nJoš uvek u šoku, Filipovićeva je ispričala da se sve dogodilo pred očima službenih lica Republičke uprave za geodetske i imovinsko-pravne poslove tokom uviđaja u banjalučkoj Ulici Nikole Tesle.\n"Uviđaju u kojem se sprovodio postupak prestanka državne svojine na parceli prisustvovali su službenici RUGIP-a, Pravobranilaštva, i geometar. U jednom trenutku Čizmović je počeo da razgovara s geometrom, a ja sam mu rekla da to ne može da radi, jer je stranka u postupku. Tada me Čizmović ošamario tako jako da sam mislila da sam ostala bez pola lica", ispričala je Meliha Filipović za Srpskainfo.\nKrhka, ali itekako hrabra starica, inače je najstariji advokat u BiH i ističe da nikada nešto slično nije doživela u svojoj karijeri.\nMeđutim, postupak od strane službenih lica uopšte nije bio prekinut nakon incidenta i fizičkog napada na Filipovićevu! Postupak je samo promenio adresu, pa je iz Ulice Nikole Tesle rasprava preseljena u službene prostorije RUGIP-a, kao da se ništa nije dogodilo!? "Tri sata sam prisustvovala raspravi i uopšte se ni sama nisam sjetila da zatražim prekid postupka, što dovoljno govori u kakvom sam šoku zbog svega bila", ispričala je Filipovićeva.\n"Reakcija RUGIP-a bila je da tokom rasprave u službenim prostorijama bude prisutan portir, što je i učinjeno. Na kraju me isti portir i ispratio do auta", prisetila se Filipovićeva.\nPotvrdila je da će protiv advokata Jovana Čizmovića podneti krivičnu prijavu, ali i privatnu tužbu. "I sada sam u jako lošem psihičkom stanju i očekuju me posete lekarima, a nakon toga ću podnijeti krivičnu prijavu protiv Čizmovića banjalučkom Okružnom javnom tužilaštvu", dodala je 85-ogodišnja advokatica iz Banjaluke. Tvrdnje najstarije advokatice u BiH potkrepljene su i materijalnim dokazima, odnosno zvaničnim zapisnikom Republičke uprave za geodetske i imovinsko pravne poslove.\n"Službeno lice konstatuje da je na uviđaju na licu mesta došlo do prepirke između punomoćnika podnosioca zahteva Melihe Filipović i stranke u postupku Jovana S. Čizmovića u toku koje je Jovan S. Čizmović udario rukom, odnosno ošamario punomoćnika podnosioca zahteva", konstatovano je u zapisniku.\nDalje je navedeno da se Jovan S. Čizmović usprotivio zapisniku, i da se njegov potpis ne odnosi na sadržaj zapisnika u kojem je konstatovan incident na licu mesta.\nBanjalučki advokat Jovan S. Čizmović je u izjavi za Srpskainfo naveo kako se nije radilo o šamaru. "Kada bih rekao šta je ona meni sve govorila… To nije bio šamar, to je bio dodir po obrazu", izjavio je advokat Jovan S. Čizmović. Na kraju je novinaru Srpskainfo rekao: „Batali to, nemoj sa tim da se baviš“.\nFilipovićeva je istakla je da je fizičkom napadu na nju prisustvovalo više svedoka. Iako je 85-ogodišnja advokatica u više navrata istakla da su i službene osobe bile šokirane viđenim, postavlja se pitanje zašto niko od njih nije slučaj prijavio policiji, barem po službenoj dužnosti.\nKurir.rs/Sprska info Foto: Screenshot\nPAZITE GDE SE ZAPOŠLJAVATE U HRVATSKOJ: Radnica odgovorila gazdi na uvredu, on je zalepio za zid, ni najjači sedativ joj sad ne pomaže\nJovan ČizmovićMeliha FelipovićRepublika Srpska\nmetro stanice pod vodopadima\nŠOK! AFERA OTPAD TRESE BiH: Džakovi iz Italije, žarišta korone, istovareni u Drvaru! Evo kad i ko je dao dozvolu! 18\nNOVAK NA 264 KVADRATNA METRA! U Beogradu nastao NAJVEĆI portret Đokovića na svetu! PRVI CRTEŽ NA ŠLJACI IKADA! (VIDEO) 18\t3.5k\nKAKO SE PLANETA POKLONILA ĐOKOVIĆU: Novak ostvario DEČAČKI SAN, preslišao Nadala i popeo se na TRON (VIDEO) 913\nU BEOGRADU PROGLAŠENA VANREDNA SITUACIJA: Ovo su mere koje će Beograđani morati da poštuju 18\t542\nKUPAČI U ŠOKU: Orao zgrabio ajkulu iz okeana i kružio nad prepunom plažom! Nosio je lako kao da je girica! (VIDEO) 31\t538\nLIDER LDP ZAVRŠIO U BOLNICI: Čedi pogoršano stanje, prebačen na Infektivnu! Oseća se loše i ne ustaje iz kreveta 24\t455


Trump najavio zabranu, a Microsoft kupovinu TikTok-a | Mobilni.info\nNaslovna IT tehnologije Trump najavio zabranu, a Microsoft kupovinu TikTok-a\nTrump najavio zabranu, a Microsoft kupovinu TikTok-a\nU potezu koji bi bio bez presedana u SAD-u, američki predsednik Donald Trump najavio je da bi već jako brzo mogao da potpiše izvršnu uredbu za zabranu popularne TikTok aplikacije u SAD-u.\nTikTok je u prvoj polovini 2020. godine bio aplikacija sa najviše preuzimanje u SAD-u i ima korisničku bazu od oko 800 miliona korisnika na globalnom nivou, sa velikim procentom korisnika koji spadaju u takozvanu "Z" generaciju (rođeni između 1997. i 2012. godine). Koncept TikTok društvene mreže su kratki videi koje objavljuju korisnici, a najpopularnija funkcija je "For you page (FYP)" koja korisnicima servira radove od autora na koje nisu preplaćeni. Uspeh TikTok-a leži u tome što ima odličan algoritam za prepoznavanje kakvi videi se sviđaju korisniku, a kreatorima omogućava da lako dospevaju u svojim prvim objavama na FYP, čime ih motiviše za daljnju izradu sadržaja.\nOno što je sporno u tome, osim izazivanja ovisnosti stalnim podsticanjem mozga na izlučivanje dopamina ("hormon užitka") što rade i druge društvene mreže, ali ne toliko uspešno, jest prikupljanje podataka o korisniku koje vriši aplikacija kako bi servirala upravo video koji želite pogledati. Ovo samo po sebi američkim vlastima ne bi bilo sporno da je TikTok u vlasništvu američke kompanije, ali vlasnik TikTok-a je kineski ByteDance i postoji opravdana sumnja da Kina može imati pristup ličnim informacijama američkih građana.\nPosljednjih dana pojavile su i informacija da TikTok namjerava da svoje sedište preseliti u neku evropsku zemlju, a prekjuče se intenzivirala glasina da je Microsoft zainteresovan za kupovinu TikTok-a u iznosu koji bi mogao da dosegne100 milijardi dolara. Američki predsednik Donald Trump nije uveren u tu akviziju, a osobno mi se čini da Microsoft to neće učiniti gledajući odluke koje je do sada donosio CEO Microsoft-a Satya Nadella, koje su se pokazale izvrsnima. Preuzimanje TikTok-a samo će na Microsoft staviti metu raznih regulatora koji danas opravdano ciljaju na Facebook, Apple, Google i Amazon zbog svoji monopolističkih poteza i korištenja osobnih podataka korisnika. Microsoftu to u ovom trenutku nije potrebno.\nIsto tako treba spomenuti da bi ovakav potez nastavio eskalaciju američko-kineskog, sada već, tehnološko-trgovačkog rata. Nije poznato kako bi se provela ovakva zabrana jer bi bilo prvi puta da SAD zabranjuje jednu društvenu mrežu. Postoji opcija da poput Indije pružatelji internetskih usluga blokiraju pristup TikTok serverima, a moguće je da ByteDance bude stavljen na "listu entiteta", što bi verovatno vodilo ka tome da bi Google i Apple morali aplikaciju ukloniti iz svojih prodavnica.\nPrethodni tekstVIDEO: Pratite s nama povratak Dragona s astronautima\nSledeći tekstSvaki treći prodati telefon u Kini spreman je za 5G mrežu


Roganović: Pet izmjena dobra odluka, najbolja za timove sa velikim fondom igrača – Reprezentacija.me\nRoganović: Pet izmjena dobra odluka, najbolja za timove sa velikim fondom igrača\nPrvi jun je datum koji svi u crnogorskom fudbalu željno iščekuju – ako sve bude u najboljem redu u borbi sa pandemijom koronavirusa, to je dan kada bi trebalo da se nastavi Prva liga.\nBudućnost je lider i želi da odbrani prvo mjesto, Sutjeska da unese neizvjesnost u borbu za titulu, Iskra djeluje spokojno na trećem mjestu… A Zeta? Ambicije Golubovčana nije lako definisati jer u nastavak šampionata ulaze kao petoplasirani, sa sedam bodova manje od Iskre.\n“Naše ambicije su uvijek iste – što bolji rezultat i afirmacija mladih. Ne znam kako će sve izgledati nakon pauze koja je bila specifična, duža nego ikad. Ne znam ni kako ćemo odigrati 13 kola za četrdesetak dana, kako će to da izgleda, jer moramo biti na terenu na svaka tri ili četiri dana. Radujemo se što opet možemo da mislimo o fudbalu, ali smo i mi treneri i sami igrači pred velikim izazovom”, rekao je trener Zete Dejan Roganović i dodao:\n“Uželjeli smo se fudbala, ali i dalje se trenira individualno, a dok je tako onda je nemoguće pripremiti se za takmičaski nivo. Svi smo u istom problemu, sve nas zanima i rezultat na kraju, ali prije svega moramo da mislimo na zdravlje igrača. Najvažnije je spriječiti povrede koje bi mogle da se odraze i na narednu sezonu”, ističe Roganović.\n“Uradićemo koliko možemo, koliko uspijemo, ali posebno treba da budemo oprezni s mladim fudbalerima. Iskusnijima će, makar vjerujem da je tako, biti lakše da sve ovo prebrode, jer imaju rutinu i određeno iskustvo čuvanja od povreda. Mlade ne smijemo gurnuti u vatru da igraju na svakih nekoliko dana nakon ovih priprema koje će biti sve samo ne u normalnim uslovima”, kaže Roganović.\n“Još se ne zna termin za Kup, a četvrtoplasirani Rudar nije licenciran za Evropu. Tako da vjerujem da nismo bez šansi, ali neka se prvo nastavi prvenstvo, pa ćemo onda praviti planove, jer će svaki meč biti priča za sebe”.\n“To je dobro, kako bi se igrači zaštitili koliko god je to moguće. Definitivno će dobro doći timovima koji imaju veći fond igrača, tu prije svega mislim na Budućnost, Sutjesku i Iskru, jer to su ekipe sa iskustvom i na terenu i na klupi. Ali, svi krećemo od nule, svi ćemo proći iste pripreme do 1. juna kada je planiran nastavak, pa ćemo da vidimo šta će i kako izgledati. Igraće se i bez publike, domaći teren neće biti posebna prednost, pa mi se čini da ćemo imati zanimljiv finiš prvenstva“, zaključio je Roganović.\nTags: Dejan RoganovićFK Zeta


Am za pse Premium H taupe XS-S Trixie 20326: Ogrlice I Amovi Za Pse: SveZaKucu.rs Prodaja, Cena, Beograd, Srbija\nCena Sa PDV-om: 855 din\nKarakteristike proizvoda: Am za pse Premium H taupe XS-S Trixie 20326\nOpis proizvoda: Am za pse Premium H taupe XS-S Trixie 20326\nAm za pse malih rasa, od visokokavalitetne najlonske trake širine 10mm, lako prilagodljiv u predelu grudi i stomaka. Jednostavan za nameštanje i podešavanje.\nIzdiktirajte operateru šifru proizvoda - šifra ovog proizvoda je: 12514\nSifra 12514, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 12514, 2, Pavle Milosevic, Obalska 18, 11000, Beograd, 063123123, pavmi@szk.com


Vijeće ministara usvojilo odluku o privremenom finansiranju institucija BiH – Haber.ba\nVijeće ministara BiH danas je, na prijedlog Ministarstva finansija i trezora BiH, usvojilo Odluku o privremenom finansiranju institucija BiH za period januar – mart 2018. godine u iznosu 237,5 miliona KM.\n“Za finansiranje institucija Bosne i Hercegovine u prvom kvartalu 2018. godine odobravaju se sredstva u iznosu do 237.500.000 KM, što predstavlja jednu četvrtinu sredstava odobrenih za finansiranje institucija BiH shodno Zakonu o budžetu institucija BiH i međunarodnih obaveza Bosne i Hercegovine za 2017. godinu”, kazao je ministar finansija i trezora, Vjekoslav Bevanda, te dodao:\n“S profesionalne strane mogu reći da nema i neće biti nikakvih smetnji u finansiranju institucija BiH i obavljanja redovitih aktivnosti, jer smo odluku o privremenom finansiranju spremili i usvojili na vrijeme”…\nOn očekuje da će budžet za iduću godinu biti usvojen u Parlamentarnoj skupštini BiH koja zasjeda danas.\nTeme:budžet BiH, finansiranje institucija, izdvojeno, usvojena odluka, Vijeće ministara BiH


Eat Belgrade – Gastronomija kao doživljaj – Nadlanu.com\nEat Belgrade – Gastronomija kao doživljaj\nObjavljeno 17. nov 2014. / 22:39:48\nVeć u 13 časova na vratima festivala su se pojavili prvi gastronomski znalci, koji su odgledali projekciju dokumentarnog filma “Jiro sanja suši”, koji govori o životnoj filozofiji najvećeg japanskog majstora sušija Jira Onoa.\nProgram je nastavljen foto radionicom šarmantne Marije Petrović, koja je na licu mesta demonstrirala proces nastajanja fotografije za njen blog Palachinka, ovaj put koristeći hranu izlagača i nekoliko rekvizita. Slobodan Jovanović Coba i Slavimir Stojanovića su održali edukativna predavanja upoznajući zainteresovanu publiku o važnosti i ulozi dizajna pakovanja prehrambenih proizvoda. Slobodan Jovanović Coba je naglasio: ”U situaciji kada znamo da klasično oglašavanje više ne deluje na kupca, a da se 70% svih odluka o kupovini dešava u trenutku kupovine u samoj prodavnici, postaje jasno koliko je uloga dizajna važna.”


Erdogan uzemirio diplomate u BiH: Austrija protiv mitinga u Sarajevu\nAmbasada Austrije u BiH bi kritički preispitala najavljenu predizbornu aktivnost turskog predsjednika Redžepa Tajipa Erdogana u Sarajevu, a Ambasada Nemačke nije željela da se izjašnjava o tom pitanju.\n"Kao ni brojne druge države članice Evropske unije, ni Austrija nije dozvolila turskom Predsjedniku da vodi izbornu kampanju u Austriji. U jednoj multietničkoj i multireligijskoj zemlji, kao što je Bosna i Hercegovina, aktivnosti koje djeluju razdvajajuće u pogledu jedinstva zemlje, kao i vršenje uticaja iz inostranstva koje nije uvijek korisno, treba kritički preispitati. Ovo naročito vrijedi za osobe i države za koje se ne može reći da su u skladu sa evropskim vrijednostima", saopšteno je za portal Klix.ba iz austrijske Ambasade u BiH.\nU Turskoj će 24. juna biti održani vanredni parlamentarni i predsjednički izbori, a Redžep Tajip Erdogan je najavio da će predizborni miting održati 20. maja u Sarajevu, s obzirom na to da su mu Austrija, Njemačka i Holandija, iz bezbjednosnih razloga, zabranile takva okupljanja.


feb 21, 2016 by Predavač\tin Predstave na repertoaru\nParalelno sa dramskim tokom, odvija se i muzička priča koja daje poseban ton ovoj predstavi. Muzički sastav „Katarina & Ljubica Duo“, koji čine Ljubica Damčević na violini i Katarina Ranković na klaviru potpisuju autorsku muziku i zvučne efekte koje izvode uživo na sceni. One se u predstavi pojavljuju kao Anina želja za slobodom i plod njene mašte.\nPo istoimenom romanu Čaka Palahnjuka Dramatizacija i režija: Nenad Radović Asistent režije: Nađa Marjanović Kostimograf: Marija Tavčar …\nPo istoimenoj knjizi Jasminke Petrović Režija: Nenad Radović Asistent režije: Vasilije Krstić Dramaturg: Đorđe Kosić Izbor muzike: …\nPo motivima komada „Snežana i sedam patuljaka“, Aleksandra Popovića Režija: Vasilije Krstić PRODUKCIJA: Studio Centar IGRAJU: Ana …\nTekst i režija: Nenad Radović Asistent režije: Nađa Marjanović Produkcija: Studio Centar Sezona: 2017/2018\nPo knjizi „Škola“, Jasminke Petrović Režija: Nenad Radović Asistent režije: Nađa Marjanović Vizuelni dizajn: Svi zajedno Produkcija …


Kinezi nude izgradnju termoelektrane pored Aluminija Mostar – Ploče Online\nAluminij d.d. Mostar teško da će preživjeti ovu zimu jer sve opcije izlaska iz trenutne pozicije ne izgledaju realno. Očekivati je da će do kraja godine i ostali tristotinjak radnika dobiti otkaze i zadovoljiti se otpremninama.\nPotencijalni kineski partner, grupacija CMEC, koju predstavlja izraelska agencija, traži garanciju Vlade Federacije BiH za cijenu struje od 31 euro narednih pet godina, saznaje Klix.ba.\nKinezi bi investirali u početak proizvodnje, a u narednom periodu u proizvodnom krugu nekadašnjeg giganta izgradili bi termoelektranu koja bi nakon tih pet godina sama napajala strujom Aluminij. I za izgradnju spomenute elektrane traže garancije Vlade, nešto kao što ona garantira za izgradnju Bloka 7 Termoelektrane Tuzla.\nOsnovni problem u toj ideji je što cijenu struje od 31 euro po megavatu, kakvu Kinezi imaju kod sebe, niko ne može osigurati na našem tržištu.\nIz današnje perspektive, mišljenja su nekih eksperata bliskih upravi Aluminija, povoljniji scenarij za mostarsku kompaniju bilo je pokretanje stečaja neposredno nakon što je 10. srpnja isključena struja. Trenutno stanje kompanije je van zakonskih granica, a stečaj bi Aluminij kratkoročno spasio od najvećih povjerioca.\nOd stečaja se, očito, odustalo zbog radničkog bunta i protesta koji su uslijedili ispred središnjice HDZ-a u Mostaru, a prezentirana je priča o spašavanju Aluminija i ponovnom pokretanju proizvodnje koje je sada skoro pa nemoguće.\nOsim Kineza za Aluminij je zainteresirana i kompanija WAQT TRADE LCC iz Dubaija, s kojom se uprava bivšeg giganta odbila sastati 30. rujna.\nAluminij d.d. Mostar nekad je bio najveći bh. izvoznik i najbogatija hercegovačka kompanija. Zbog duga većeg od 400 milijuna KM 10. srpnja isključena mu je električna energija, a kasnije je izgubio više od dvije trećine zaposlenih.


Kosovski ministar Čeku u Preševu - Bujanovačke\nPočetna KOSOVO Kosovski ministar Čeku u Preševu\nKosovski ministar Čeku u Preševu\nBujanovačke21. feb 2022.KOSOVO, NASLOVNA, POLITIKA0\nBujanovac, Preševo, 21. februar 2022. Kosovski ministar kulture, omladine i sporta Hajrula Čeku poručio je danas u Preševu da će “kosovska vlada nastaviti da radi na unapređivanju saradnje sa Preševskom dolinom.\n-Saradnju koju smo započeli pre izvesnog vremena sastancima u Prištini, još jednom ovde potvrđujemo. Veoma sam srećan što kao nastavak napora Vlade da unapredi saradnju sa Preševskom dolinom, doprinosimo i dimenziji kulturne saradnje. Razgovarali smo o zajedničkim pitanjima i veoma sam srećan što smo se obavezali da povećamo kulturnu mobilnost, saradnju između institucija u oblasti kulture i kulturnog nasleđa – rekao je Čeku nakon sastanka sa predsednicom opštine Preševo Arditom Sinani, prenosi prištinski Kosova Press.\nSinani je naglasila da su posete kosovskih ministara ohrabrujuće i da se time pokazuje interesovanje „za podizanje svesti o položaju Albanaca Preševske doline“.\n-Posebno je poseta Čekua učinila je da se osećamo ponosnije i smognemo snage da sve ove procese nastavimo i napredujemo. Kultura i kulturno nasleđe su izvor otpora, a mi otporom prema stalnoj diskriminaciji koju vrši zvanični Beograd čuvamo nasleđe i kulturu – rekla je Sinani.\nDodala je da je sa ministrom razgovarala o raspodeli i korišćenju sredstava koje je izdvojila kosovska vlada za Bujanovac, Preševo i Medveđu.\nKrajem januara Bujanovac i Preševo je posetio i kosovski ministar Liburn Aliu, a ministarka spoljnih poslova Donika Gervala je na jugu Srbije boravila u decembru.\nTAGArdita Sinani hajrula čeku kosovski ministar preševo\nPrevious PostMeštani Đakovičke: Kanalizacija i rupe po ulici, nadležni ne reaguju Next PostI Ljiljance ima kandidata za poslanika - Slavoljub Ristić na listi koalicije DSS - Monarhisti


16:25 >> 17:03\nMiloš Biković i proslavljeni španski glumac igrali su zajedno na filmu 2018. godine, a po svemu sudeći, njih dvojica ostali su u dobrim odnosima\nGlumac Miloš Biković postaje sve poznatiji, kako u Srbiji i Rusiji tako i u svetu, a komplimenti na račun talentovanog glumca ne izostaju. Upravo jedan je došao i od svetski poznatog i proslavljenog glumca, Antonia Banderasa, sa kim je glumac imao priliku da sarađuje.\nBanderas je naime Bikoviću ostavio komentar podrške u vidu emotikona, na fotografiji na Instagramu, koji je ubrzo prikupio više od 200 lajkova. Ovim je jasno stavio do znanja da poštuje i podržava mladog i uspešnog kolegu.\nPrintscreen Instagram/ Bikovic\n“Moskva je sinoć, a i cele protekle nedelje bila centar sveta kada je kinematografija u pitanju. Za mene je bila velika čast i još veće zadovoljstvo da budem u žiriju glavnog konkursa. Upoznao sam divne stvaraoce filma i umetnike. Pamtiću ovu nedelju”, napisao je Biković ispod objave na kojoj pozira na crvenom tepihu na Puškinovom trgu u Moskvi.\nAntonio Banderas i Miloš Biković igrali su zajedno na filmu “Izvan granica realnosti” 2018. godine, čime se ostvarila velika želja našeg glumca. Njih dvoje igrali su glavne uloge, a Biković je za ovu rolu dobio svoju prvu nagradu – za otkriće godine, i to na festivalu Los Anđeles – Italija.\nIzgleda da su Biković i Banderas ostali u dobrim odnosima, bar ako je sudeći po Instagramu.\nAntonio Banderas Instagram komentar Miloš Biković Podrška


Italijani zainteresovani za obnovljive izvore energije u Srpskoj | Herceg Televizija Trebinje\nItalijani zainteresovani za obnovljive izvore energije u Srpskoj\nItalijanska kompanija "Edison spa" zainteresovana je da investira u projekte iz oblasti obnovljivih izvora energije, a postoji i interes za zajednička ulaganja sa "Elektroprivredom Republike Srpske“, rečeno je na sastanku ministra industrije, energetike i rudarstva Republike Srpske Petra Đokića sa predstavnicima ove kompanije i Evropske banke za obnovu i razvoj.\n- U narednom periodu težište želimo da stavimo na izgradnju objekata za proizvodnju električne energije iz obnovljivih izvora i zainteresovani smo da sve potencijale realizujemo kroz dobre energetske projekte - rekao je Đokić.\nOn je u ime Vlade zahvalio predstavnicima EBRD-a za spremnost da podrže investicije u Republiku Srpsku, izrazivši nadu da će saradnja sa kompanijom "Edison spa" u što kraćem vremenskom roku biti konkretizovana, saopšteno je iz resornog ministarstva.\nMenadžer "Edison spa" Irena Salerno rekla je da je ova kompanija zainteresovana da investira u projekte u oblasti obnovljivih izvora energije instalisane snage veće od 20 megavata, te da postoji interes i za zajednička ulaganja sa "Elektroprivredom Republike Srpske".\nŠef Kancelarije EBRD-a u BiH Jan Braun izrazio je spremnost da ova finansijska organizacija podrži energetske projekte koje bi zajedno realizovali "Elektroprivreda" i kompanija "Edison spa".\nKompanija "Edison spa" jedna je od najvećih energetskih kompanija u Evropi koja se bavi proizvodnjom i prodajom električne energije, prirodnog gasa i sirove nafte, a od 2012. godine u vlasništvu je grupacije "Elektrisit de frans", vodećeg svjetskog proizvođača električne energije.


The Cure na Exitu | N1 Srbija\nJedan od najvećih bendova u istoriji popularne muzike konačno stiže u Srbiju.\nNakon što su ove godine rasprodali Hajd park za 65.000 posetilaca u Londonu, odjeknula je vest da će rok giganti "The Cure" iduće godine krenuti na jubilarnu i možda poslednju turneju povodom 40 godina postojanja benda.\nČuveni Guardian povodom ovog velikog jubileja navodi da je u pitanju bend koji je "protutnjao kroz osamdesete onako kako su Bitlsi protutnjali kroz šezdesete ili Bouvi kroz sedamdesete, divlje kreativni, konstantno se menjajući", dok NME njihov nedavni koncert opisuje kao "čistu perfekciju" velikog rok benda koji je "na vrhuncu svog umeća", nazivajući ih "Božanskim genijima".\n"The Cure" će sledeće godine biti apsolutni hedlajneri na malom broju najvećih i najvažnijih evropskih festivala, te su karte prvih objavljenih datuma za 2019. planule u rekordnom roku.\n"Na lično insistiranje benda, EXIT, trenutni nosilac evropske šampionske titule, našao se među odabranim festivalima, pa će na zadovoljstvo domaće publike, kao i gostiju iz celog sveta, 'The Cure' prvi put u Srbiji i regionu nastupiti 4. jula na Petrovaradinskoj tvrđavi", saopštili su organizatori.\nOsnivač Exita Dušan Kovačević je na konferenciji za novinare naveo da nije lako bilo doći do benda sa vrha liste želja svih velikih festivala.\n"Svake godine od osnivanja Exita slali smo ponudu za 'The Cure', a paradoksalno, baš u trenutku kad su po svim svetskim medijima na vrhuncu karijere i kreću na najtraženiju turneju iduće godine, desilo se da se oni jave nama", rekao je Kovačević.\nRok kritičar Dragan Ambrozić je dodao da "od velikih bendova iz te generacije kod nas nisu bili samo "The Cure" i "U2".\n"Sa velikom sigurnošću se može reći da je u pitanju jedan od najznačajnijih koncerata u istoriji EXIT festivala, kao i jedno od najvažnijih gostovanja u Srbiji ikada", rekao je.\nBilo da sviraju na festivalu ili samostalno, set liste im se protežu kroz celu karijeru zbog čega im nastupi uvek traju od dva do tri sata, pa će i nastup na Exitu biti istinski koncertni spektakl sa najvećim hitovima kao što su "Friday I’m in Love", "Lovesong", "Pictures of You", "In Between Days", "Boys Don’t Cry", "Close to Me", "Love Cats", "Just Like Heaven", "A Forest"...\nU isto vreme zavodljivi, kontroverzni i emotivni, spajajući post-pank, indie i alternativni rok, tokom četiri decenije "The Cure" prodali su na desetine miliona albuma, izdali 40 singlova, održali 1.500 koncerata, najavljujući čak i novi album uskoro.\nPostavu benda čine Robert Smit, Simon Galup, Džejson Kuper, Rodžer O’Donel i Revs Gabrijels.\nTokom svoje karijere The Cure su osvojili najprestižnije muzičke nagrade kao što su BRIT, Q, NME, MTV i brojne druge.\nElegantna melanholija kultnog albuma "Disintegration", izdatog 1989. godine, uticala je na milione ljudi širom sveta i zacementirala njihovu poziciju kao najboljeg britanskog indie benda, te je 2004. godine MTV svoju godišnju MTV Icon emisiju i dodelu posvetio upravo njima.\nNumere sa potpisom "The Cure" neizostavni su deo saundtreka za neke od najikoničnijih filmova u savremenoj kulturi, kao što su "Vrana", "Sudija Dred", "Svadbeni pevač", "Underworld", "50 poljubaca za pamćenje", "Zemlja avanture", "Devojka iz Džersija", "Džon Taker mora umreti", "Nik i Nora: Veza za jednu noć" i brojne druge.\nUlaznice već od 23. oktobra\nVeć sledeće nedelje, u utorak 23. oktobra, tačno u podne, stižu i prve četvorodnevne EXIT ulaznice sa 60 odsto popusta, po ceni od 5.990 dinara.\nIstog datuma u prodaju će biti pušten i vrlo ograničen kontigent dnevnih ulaznica za prvi dan festivala, četvrtak, 4. jul, kad će nastupati "The Cure", po ceni sa 50 odsto popusta, od 2.490 dinara.\nIsti dan stižu i ulaznice za FAN PIT, po ceni od 3.990 dinara, kao i GOLD VIP dnevne ulaznice za 4. jul po 12.000 dinara.\nUlaznice u Srbiji prodavaće se na sajtu Exita, kao na i blagajnama prodajne mreže Gigs Tix.\nO planovima Exita za naredno leto u Danu uživo TV N1 govorila je portparolka festivala Julija Mitrović:\nTagovi: Exit , The Cure\nKakve cure, pa to sve muskarci ???


Plemenita misija američkog Crnogorca | Analitika - Informativni Portal\nPodśećanje na Nikolu Petanovića Naiada i Vitnija Vorena\nNaiad je jedan od najzaslužnijih Crnogoraca u SAD, prvi koji je pisao tekstove na engleskom jeziku. Njegova su djela decenijama, slučajno ili namjerno, prikrivana i bila nedostupna našoj javnosti.\nObjavljeno: 21. 01. 2018 - 23:57 Promjenite veličinu teksta: A A A\nNikola Petanovic Naiad (Podgor, Crmnica, Knjaževina Crna Gora, 1892 – San Francisko, SAD, 25. januara 1932) bio je veliki intelektualac i od domovine zaboravljeni borac za slobodu i dostojanstvo Crne Gore.\nU svojoj novoj domovini ponašao se u skladu s načelima kralja Nikole iznijetim u pismu jednom iseljeniku: „Ti si sada u Americi. Ne postoje dvije zemlje koje su sličnije u principima i ljubavi za slobodom kao što su Amerika i Crna Gora. Zato ako si lojalan toj državi to je ista lojalnost koju duguješ i Crnoj Gori. Budi dobar đe gođ da si i poštuj zakone države u kojoj živiš.“\nBoreći se sa nedaćama, sa mislima i nadom o slobodnoj Crnoj Gori, preminuo je 1932. u San Francisku i sahranjen na Kolmi, na groblju koje pripada „Prvom srpskom dobrotvornom društvu“, osnovanom 1880. kao prvo u svijetu koje je imalo naziv „Srpsko-Crnogorsko literarno i dobrotvorno društvo“ (ime je promijenjeno poslije 1918. godine).\nPo dokumentu, potpisanom od konzula Kraljevine Jugoslavije, srpski popovi nijesu htjeli da održe opijelo, jer ,“su bili zauzeti“. Baš tako ironično, pod navodnicima.\nTroškove sahrane platio je princ Milo Petrović iz Londona.\nDugo je ime Nikole Petanovica Naiada bilo zapretano i o njemu se ništa nije znalo. No, zahvaljujući naporima Crnogoraca u SAD polako je počela i do nas da stiže istina o njegovom djelu i angažovanju.\nPrvim tekstovima o njemu javio se Blažo Sredanović. Svojim trudom i zalaganjem Milorad Miko Golubović i Milutin Mićo Perović uredili su zapušteni Petanovićev grob i podigli spomenik, na kome su uklesani Naiadovi stihovi:\n„As a free man once more I will see Cetinje... Kao slobodan čovjek još jednom viđeću Cetinje...“\nPosebno dragocjen doprinos dao je Gordan Stojović prikupljajući i publikujuci građu o Petanoviću.\nO Naiadu je Stojovic zapisao: „On je istinski nadahnut crnogorskom istorijom i slobodom. Njegova shvatanja o geopolitičkim i nacionalnim pitanjima prevazilaze vrijeme kada je djelovao i stvarao i pripadaju modernim političkim idejama.\nSvoj život posvetio je borbi za obnovu crnogorske državnosti, držeći predavanja po mnogim američkim univerzitetima, održavajući kontakte sa mnogim poznatim ličnostima i uticajnim ljudima toga vremena, pišući drame, pjesme, knjige, izdajući časopise, povezujući slobodne Crnogorce…\nPetanović je, takođe, u vrijeme potpunog beznađa predstavljao jedini oslonac i podršku svim ljudima u SAD i širom svijeta, koji su Crnu Goru vidjeli kao modernu i nezavisnu državu, u godinama kada su mnogi u svojoj posustali.\nPetanovićev cilj je bio da lobiranjem kod vodećih američkih političara, i na druge načine, pokrene pitanje ljudskih prava u Crnoj Gori i legaliteta samog čina ujedinjenja.\nSloboda je najviši ideal u koji je Petanović iskreno vjerovao i bio spreman da za nju podnese sve žrtve.“\nU prvom broju „Montenegrin Mirrora“, u tekstu „Crna Gora i Amerika“ (MM, I broj/Nov. 1927), Naiad citira Vitnija Vorena: „Svaki Amerikanac može slobodno podržati riječi pisca: ‘Crna Gora ne može biti pokorena. Ona će nastaviti da se bori dok se ne odbrani, makar to trajalo čitav vijek!“\nGlorifikovao je Petanović Crnogorce i njihov slobodarski duh: „Biti Crnogorac, nije vrlo lako: on govori i zna istinu, ljubi Slobodu i za nju je spreman da pogine, brani pravo drugoga kad je u opasnosti; ne boji se nikoga do jedino Boga; prezire smrti; vjeruje u besmrtnost duha i ideje. Ali kao takav, on se rodio i podigao u slobodnoj i nezavisnoj Crnoj Gori – pa ima razloga da se bori za slobodu i nezavisnost.“\nO onima koji su je zapośeli poslije Prvog svjetskog rata nije imao nijednog pozitivnog stava: „Gomila robova upravlja sad našom sudbinom. Oni su sad naoružani i nemaju nikakvih obzira, barem ne oni koji sad vrijeđaju našu zemlju – ali oni su robovi u duši i ne znaju američkog Crnogorca.\nNije Petanović prikrivao srdžbu zbog izdajstva srpske braće: "Sve što smo imali i čim smo se ponosili oduzeo nam je i poništio naš izdajnički brat, u čije smo bratstvo nekad vjerovali i koga smo na našu vlastitu pogibiju s mačem u ruci zaštitili i spasili ga ropstva. Taj zlobno – zavidni brat nas je svadio međusobno, e da bi na taj način opravdao svoje nasilje nad nama i da bi tako zagospodario našom dragom domovinom.“\nRazloge sloma Crne Gore tumačio je na više načina, s posebnim ogorčenjem na ulogu Francuske i Rusije: „Ivan (Crnojević – prim. D. B. P) je uspio jednom i okupio svoj narod i nikada do srpske okupacije Crne Gore 1918. nije postojala sila na zemlji koja je mogla rasuti Crnogorce.\nSadašnja karikatura Jugoslavije, nacrtana od strane francuskih „umjetnika“, je užasna negacija prelijepe slike Jugoslavije kakvu je sanjao Njegoš (vladika pjesnik) i mnogi drugi briljantni pjesnici i pisci slovenskog juga…\nOni sada podižu penzije nekim Crnogorcima da bi sada držali jezik za zubima i ostavili nas ovdje da sami obavljamo posao…\nCrnogorski narod nije ni sanjao o uniji zasnovanoj na sili i nasilju, kao što to radi Srbija, u kojoj njegova herojska samosvijest nije zastupljena i u kojoj su sve osobenosti i nacionalno dostojanstvo osuđeni na propast… Crnogorci su otišli, poslije sramnog porobljavanja njihove slavne zemlje od ‘Crnorukaške politicke bande’ iz Srbije… Status Crne Gore je od međunarodnog značaja, a sadašnja politika Srbije predstavlja međunarodnu opasnost.“\n(ŚUTRA: Zašto smo ih zaboravili?)


Salašar - analiza i prepričavanje dela Veljka Petrovića - Beleške\nBeleške > Srednja škola > Treća godina > Srpski jezik treća godina > Veljko Petrović “Salašar” – analiza likova i dela\nObjavljeno / 13.08.2019. Autor / Milena Ristić Kategorija / Prepričane lektire za srednju školu, Srpski jezik treća godina\nU pripoveci Salašar Veljko Petrović paralelno predstavlja selo i grad, odnosno seljake i varošane, kao aktere ruralne, odnosno građanske (malograđanske) sredine. Iako Salašar nije obimna pripovetka, ona ima jasno postavljenu pripovedačku zamisao i pažljivo izvajane likove seljaka, naročito našeg salašara.\nU pripoveci Salašar likovi se prepliću logično i postupno, a priča prvenstveno prati život salašara Babijana Lipoženčića. Jasno se izdvajaju grad i selo, likovi iz tih sredina su pažljivo iscrtani i u naporednom odnosu idealno su prikazani mentaliteti i moralne odlike i jednih i drugih.\nPisac: Veljko Petrović\nVreme radnje: Oko 1905. godine\nMesto radnje: Varmeđa i okolni salaši u Vojvodini\nSalašar – analiza dela sa 6 narativa i kratak sadržaj\nKada je u pitanju pripovetka Salašar analiza pokazuje kako se postepeno prate priče ljudi iz različitih kulturoloških miljea – sa sela i iz grada. Veljko Petrović “Salašar” pripovetku deli na šest celina. Svaka celina poseduje karakteristično raspoloženje, i gradi odnose i likove da bi u poslednjem, šestom delu – kulminirali.\n“Salašar” analiza prvog narativa – problem nacionalnog identiteta\nNa samom početku pripovetke Salašar, uvodi se lik “starog varmeđskog pandura” Tune Džinića, koji se iz grada zaputio u selo, bogatom salašaru, Babijanu Lipoženčiću, kako bi mu lično uručio poziv za gradsku skupštinu.\nU pripovci Salašar analiza lika Tune pokazuje tipičnog pokondirenog seljaka, odraslog na salašu, ali mu se dopada da jede “gospodski kruv”, i hvali se time kako sebe već smatra rame uz rame sa mađarskom gospodom, i hvali svoju decu koja su se već “pomađarila”.\nVeć na početku pripovetke, načinje se tema gubljenja nacionalnog identiteta, i to sve zarad lepšeg i komfornijeg života. Teška, nacionalna nesreća i lepota ostavljene domovine se prikazuje i kroz Tunin prolazak kroz šikaru.\nTunin hod kroz šikaru je povod da se ukaže na njenu lepotu, na skrivene lepote domovine, koje bivaju narušene kada se ljudi vrate na odmor iz tuđih zemalja, zbog kojih su je ostavili. Daje se kontrast i narušava sklad i lepota prirode ljudskom rukom. (Tiha, zelena, meka i vlažna zemlja… Ljubičice će biti izgažene, trava utrvena, mladi izdanci na drveću pokidani…)\nDrugi narativ – domaćin i koristoljubivi skupštinski zvaničnik\nStari salašar Babijan, iako je već u poznim godinama života, radi u svom vinogradu “polako i dostojanstveno”. Tunu dočekuje prijateljski, i bogato ga časti za trpezom u svom domu. Ovde imamo eksplicitno prikazan motiv tipične seljačke gostoljubivosti. Posle zdravice, Tuna Babijanu predaje poziv.\nBabijan, iako nije znao čitati mađarski jer ga je skoro potpuno zaboravio, sasvim staloženo traži naočare od snaje. Posle kratkog razgovora, nastavljaju sa obedovanjem u prijateljskom okruženju.\nTunu su uveče stavili u čeze, sa svim pilićima, sirevima i jajima, i odvezli kući. Ovakav susret i rastanak dvojice prijatelja koji su se međusobno uvažavali ukazuje na dve stvari:\nBabijanovo bogatstvo, kao uglednog seljaka, koga, i kao najstarijeg, svi uvažavaju, poštuju i slušaju bez pogovora. Takođe oslikava Babijanov domaćinski odnos prema gostu – on je smiren i siguran u sve oko sebe.\nNa drugoj strani je koristoljubivost skupštinskih zvaničnika, koja će tek kasnije biti detaljnije razvijana, izbori i zajedljivi i ironični komentari pripovedača kojima on opisuje građanstvo, najpre ono u političkim krugovima.\nTreći narativ – počasno mesto u bircuzu\nKada je u pitanju analiza Salašar u trećem delu pripovetke protiče u svečanoj atmosferi i sa osećajem ponosa Babijanovih ukućana, jer je “Baći ukazana čest” da učestvuje u važnim državnim poslovima. Kada je pristigao u grad, Babijan odlazi u kafanu (bircuz) u koji, po običaju, odlazi svaki viđeniji zemljoposednik (salašar), česnik skupštine.\nBabijanovih “dvista lanaca oranice u jednom komadu” obezbeđuje mu počasno mesto među njima, a tu je i advokat Vujović, koji se uporno trudi da govori na srpskom, iako ga je skoro potpuno zaboravio.\nČetvrti narativ – skupština u Varmeđi\nNa skupštini se raspravlja o izborima i drugim političkim pitanjima. Babijan je pokazao naročitu nezaintresoanost za sve što se dešava. Razmišljao je o poslovima koji ga čekaju kod kuće i “dremuckao posle obilnog fruštuka”. Iz pospanosti ga je probudio srpski sveštenik koji mu se obratio na čistom Srpskom jeziku – bio je to jedini govor na srpskom jeziku na skupu.\nPeti narativ pripovetke Salašar – analiza ručka kod župana\nBabijan je bio počastvovan pozivom da kao jedan od dvadesetak zvanica prisustvuje ručku kod župana. Ipak, u županovoj kući se osećao neprijatno jer su ga zbunjivali prelepi tepisi i sjaj sa parketa, pa tako zbunjen nije znao ni gde da stane.\nIpak, župan ga je smestio do sebe za trpezom, ali Babijan je čovek sa sela, i nije ništa znao o gospodskoj etikeciji ili aristokratskim ručkovima. Njegovo nepoznavanje varoških običaja i nerafinisanost dolazi do izražaja kada na sto bude poslužen ajvar u presnoj kokoški.\nIsmevanje “negospodskih” manira\nBabijan, ne znajući da je meso presno, pokušao je da odseče batak, što je “gospoda” i očekivala pa je prasnula u smeh. Babijan je video ali i osećao njhovu porugu, ali mu nije bilo druge, pošto je skoro na centralnom mestu sofre, pa se služio, jeo i pio sve, slobodno, “po seljački”.\nIsmevanje proste, seljačke duše\nKada je župan zatražio od Babijana da im dočara jedno njegovo jutro i dan na salašu, ovaj je to s radošću prihvatio i zabavljao goste imitirajući petlove kukurikanjem, krave i telad mukanjem, pa onda rzanje konja, groktanje, lajanje, kvocanje, škripanje bunara… Gospoda se valjala od smeha, a u jednom trenutku Babijan se okrenuo županu i rekao:\nE, prisvitli, umemo mi slašari tušta, i lajati i ljucki divaniti.\nŠesti narativ – u poseti Babijanovom salašu\nNakon nepunih nedelju dana od ručaka u župskom dvoru, župan i jedan poslanik dođoše na Babijanov salaš. Iako su mu došla dva ugledna gospodina, Babijan nije bio zbunjen tim dolaskom, naprotiv. Bio je miran i pribran i bez ikakve žurbe, odmereno i sigurno je “divanio” sa njima. Sada je bio svoj na svome.\nSalašar se hvali imanjem i odgajem nove generacije salašara\nSalašar je pokazivao gospodi svoje ogromno imanje (to je sve moje): na stotine prasadi, oko pedesed debelih krmača, deset krava, osamnaest konja, poljoprivredne mašine, pune tavane i ambare prošlogodišnje žetve…\nZa ručkom je govorio o novim planovima za rad na zemlji, o zidanju novih staja, i o sinovima koje nije hteo da školuje kako se ne bi otuđili od njega i zemlje. Ručak je bio seljački, ali vrlo bogat i obilan. Služilo se domaće vino koje “hladi glavu ali udara u noge”.\nŽupanov dolazak svakako nije bio slučajan. Bliže se novi izbori, a treba pridobiti Babijana na stranu opozicije, jer za njim će poći sve bunjevačke gazde. Babijanu je laskala sva ta pažnja, ali su se u njemu probudili prkos i ponos, jer se činilo da ga razlog njihove posete ni ne interesuje.\nNe možem ja, k’o jedan dosta Glavni čovik u Varmeđi, danas ovo – sutra ono. Ne minja se tako lako vira i politika.\nPretnje župana i Babijanovo nepokoravanje\nPošto je primetio da Babijan nije zainteresovan za “velikodušne” predloge, župan pribegava zastrašivanju, pominjući potencijalne pobleme njegove dece ako ne budu imali “jaki prijatelja”. Babijan se besno udarao po plećima vičući da je on oduvek imao prijatelja, i među jakima i običnom svetom, i da je za sve uvek imao i novca.\nU ovim trenucima, iznenađujućim za župana, dočarava nam se slika visokog i krupnog Babijana. Njegova seljačka snaga kao da je proisticala iz njegovih plodnih i ogromnih salaša i očitavala se na njemu predstavljajući ga u drugačijem svetlu. Sada Babijan nije bio nesiguran kao onda u župskom dvoru. Ovo je ključni momenat na kom počiva analiza Salašar pripovetke.\nSalašar analiza poruke – kakvo društvo, takav razgovor\nSvojevrsna poenta ove pripovetke predstavljena je baš za tim ručkom: u nepodesnom i podcenjivačkom varoškom “ugledu” i Babijanovoj srdžbi, srdžbi seljaka, da ostane dostojanstven seljak, koji je u stanju da ugosti stranca – kao najvećeg prijatelja, ali i čoveka koji je spreman da brani svoj dom i zemlju.\nU varoši ja mogu i njakati, al’ ovdi divanimo k’o ljudi.\nPošto su gosti shvatili smisao Babijanovih reči, oni odlaze poniženi i pijani, a nisu ga ni privukli na svoju stranu. Kada je ispratio goste, Babijan se vratio u sobu, zavalio se u stolicu i zatražio još jednu flašu vina jer mu se pilo na “dogovor”. Osećao se kao pobednik jer je doživeo da odbije gospodu i da ih drži u neizvesnosti. Ali ono što je najvažnije, pokazao im je svoje imanje, svoju sigurnost i nezavisnost.\nSalašar – analiza varmeđske gospode u pripoveci\nU pripoveci Salašar likovi građana, odnosno varošana se ogledaju u kolektivnom liku varmeđske gospode, koju pisac Veljko Petrović slika ponajviše kroz lik župana i lik Tune Džinića. Oni zrače izrazito satiričnom notom: prihvatili su manire i običaje strane države, obogatili su se a da taj novac ne dolazi sa zemlje, odnosno iz njihovog truda (kao kod seljaka).\nOgrezli su u političke igrarije i narušenog su morala pa takve ljude i traže da budu oko njih. Za skupštinske činovnike biraju kockara, čoveka koji je preoteo ženu drugome i druge koristoljubivce.\nLik Babijana u pripoveci Salašar\nBabijan Lipoženčić je glavni lik u pripoveci Salašar. Predstavnik je vojvođanskog bogatijeg staleža koji živi na selu, odnosno na salašu. Njegov lik je izgrađen sa očiglednim simpatijama, prvenstveno zbog svoje privrženosti domu i porodici, a posle i zbog nezainteresovanosti za politički život.\nLik Babijana Veljko Petrović u pripoveci Salašar gradi sa očitim sipmatijama prema selu i ljudima sa sela. Babijan je došao na varmeđsku skupštinu jer je time počastvovan, ali je i uveren da mu je tu mesto kao istaknutom (i bogatom) domaćinu.\nNezainteresovan je za političke rasprave: dok drugi raspravljaju o politici, njegove misli su kod kuće, na imanju, obuzete su poslovima jednog domaćina. Svestan je da je na ručku kod župana predmet poruge, ali to stoički podnosi: opija se i to mu je alibi za ponašanje i ugađanje gospodi. Ali, iako pijan, nije izgubio moć rasuđivanja, već je u sebi pripremao plan kako će uzvratiti ovoj gospodi.\nU pripoveci Salašar Veljko Petrović se u potpunosti posvećuje slikanju ljudi iz seoske sredine i uslova na selu kao podesnijoj sredini za razvoj kvalitetnog čoveka. On sa puno detalja, i vrlo precizno opisuje i portretiše likove.\nJezik u pripoveci Salašar\nU delu Salašar analiza jezičkih osobina u tekstu otkrila je idiom sa mnogo nanosa iz drugih jezika – što je rezulat mode, težnje da se naglasi sopstveno obrazovanje, ali uz neminovno zaboravljanje maternjeg jezika i rodne zemlje. To je jezik malograđanske sredine.\nPisac se toliko poistovećuje sa svojim akterima priče i njihovim načinom govora da i u svoj govor unosi lokalizme, arhaizme i varvarizme.\nSalašar – analiza antejevskog motiva u pripoveci\nAntej je po grčkoj mitologiji bio div ogromne snage, sin boginje Zemlje – Gee. Ključni faktor njegove snage je dodir sa zemljom, tada je bio nepobediv. Herakle ga je u jednoj borbi podigao uvis i tako pobedio.\nOvaj motiv mitskog diva figurativno izražava vezanost čoveka za jedno mesto, selo u našem slučaju i privrženost rodnom mestu i njegovim ljudima. Podrška okoline i osećaj povezanosti sa svojim ljudima čini srž ovog dela i snagu našeg salašara.\nBeleške o autoru i njegovom stvaralaštvu\nVeljko Petrović je rođen 1884. godine u Somboru, a umro u Beogradu 1976. godine. Studirao je prava u Budimpešti, a prve pesme je počeo objavljivati još tokom studentskih godina. Uredniči posao u mitrovačkoj “Slobodi” donelo mu je pređašnje iskustvo u mesečniku na mađarskom jeziku pod imenom “Kroacija”.\nNeku godinu pre, pa zatim i tokom balkanskih ratova, živeo je u Beogradu, gde se družio sa Simom Pandurovićem i našim najvećim književnim kritičarom, Jovanom Skerlićem – čiji je miljenik bio, za razliku od mnogih pisaca tog doba.\n1912. godine izdaje svesku “Rodoljubive pesme”, a 1914. godine knjigu pesama “Na pragu”. Veljko Petrović dela poput “Bunja i drugi iz Ravangrada”, “Dah života”, “Bunja”, “Pomerene savesti”, “Tri pripovetke”, “Iskušenje”, “Pripovetke”, “Izdanci iz opaljenog grma”, “Prepelica u ruci”, izdaje do 1920. godine, kada je počeo da štampa izbor svojih novela u knjigama .\nMnoge njegove pripovetke predstavljaju obaveznu lektiru u srednjim školama, a napisao je oko sto pripovedaka.\nVeljko Petrović je bio šef kabineta ministra za prosvetu 1912, radio je na časopisima “Novi Srbobran”, “Srpski književni glasnik”, “Brankovo kolo”, “Delo”, “Savremenik”, “Nova iskra”, “Slovenski jug”.\nBio je član Srpske akademije nauka i umetnosti, predsednik Matice srpske i Srpske književne zadruge, dugogodišnji upravnik Narodnog muzeja u Beogradu. Dobitnik je nagrade Saveza književnika Jugoslavije. U njegovu čast se dodeljuje nagrada “Veljkova golubica”, na svečanosti “Veljkovi dani” u Somboru.


Počela realizacija EBRD kredita za rekonstrukciju vodovodne mreže - Akta.ba\n24.09.2019. 17:28 / Izvor: Akta.ba\n"To je za ovo ministarstvo najvažniji projekat, a siguran sam i za Vladu Kantona. Poslije niza problema možemo reći da spašavamo dugo najavljivani projekt, te da krećemo u rekonstrukciju tri velike pumpne stanice. Danas zvanično počinje dugoočekivana realizacija EBRD-a kredita, ovo je prva faza. Vrlo brzo kreće potpisivanje novog tendera za rekonstrukciju drugih trasa vodovodne i kanalizacione mreže. Nadamo se da ćemo u roku imati sve završeno te da ćemo se moći pohvaliti da imamo jedan od najsavremenijih vodovodnih sistema u ovom dijelu Evrope", istakao je Mandić.\n"Činjenice govore o tome, da ćemo se napokon uozbiljiti, kompletnu stvar smo završili s međunarodnim finansijskim institucijama koje imaju visoke zahtjeve u smislu pripremljenosti projekata. Pripremljenost projekata je najveća boljka u budžetu s kojom se ova vlada suočila u prvoj godini mandata. Sve naredne faza će se ubrzano odvijati", kazao je Forto. Direktor KJKP “ViK” Enver Hadžiahmetović je istakao da je ovaj projekt najznačajniji za to preduzeće.\n"Nakon tri mjeseca rada, krenuli smo na taj put od kojeg očekujemo da će biti dobar i uspješan. Već smo obavili razgovore s izvođačima i nadzorom i mislim da će ovo biti jedna dobra priča u narednih nekoliko godina", istakao je Hadžiahmetović, saopćeno je iz Press službe KS.\nDELING d.o.o. Sarajevo, Vogošća\nUl. Hotonj III/20-E 71320 Vogošća


Otvaranje i zatvaranje jedna priča - Herceg Novi Cool\nOtvaranje i zatvaranje jedna priča\nKarneval je sam po sebi fantazmagorija, a uvod u dane fešte u Herceg Novom i ove, predjubilarne godine, činiće igrokaz, po tradiciji intrigantan, no, ove godine u unapređenoj formi, u autorstvu Đorđa Stanojlovića, mladog hercegnovskog dramaturga.\n,,S obzirom na to da su mi povjerene noći i otvaranja i zatvaranja, odlučio sam da napravimo jednu jedinstvenu, zaokruženu priču, svojevrsnu fantazmagoriju, koja opet ima utemeljenje u karnevalskom prosedeu i poštuje konvencije tog žanra“, kazao je za Herceg Novi Cool Đorđe Stanojlović, mladi hercegnovski dramaturg i scenarista.\nOn dalje objašnjava da je poimanje karnevala drugačije u različitim kulturama i konfesijama te da je za Praznik mimoze iskorištena slobodna interpretacija.\n,,Karneval je više eho paganske kulture koji se manifestovao kroz dionizijske običaje u Staroj Grčkoj ili saturnalije u Starom Rimu. U hrišćanskom svijetu karneval predstavlja poslednju priliku za sva zadovoljstva prije posta, pa smo tako i mi na Prazniku mimoze iskoristili sve slobode za interpretaciju ovog običaja kada su scenski nastupi u pitanju. O kakvoj je priči riječ, šta nam taj Krnevo predstavlja i koja mu je uloga ove godine, vidjećemo na sceni prilikom otvaranja i zatvaranja Praznika. I sve to, naravno, prije nego što ga po starom dobrom običaju, zapalimo“, otkriva Stanojlović koji je posljednjih desetak godina boravio u Beogradu, pišući i režirajući za brojne televizije i producentske kuće. Domaćoj sceni se predstavio sa scenariom za tv dramu ‘Daj baba glavu’ na Televiziji Crne Gore, dok pod istim naslovom postoji i tekst za pozorišnu predstavu koju će, nadamo se, Novljani imati prilike uskoro da vide. Dugogodišnji je saradnik Hercegnovskog filmskog festivala i Herceg Festa, pa ne čudi što je baš njemu ove godine povjeren tekst otvaranja i zatvaranja Praznika mimoze. Kompletna ceremonija svečanog otvaranaj počinja praktično iz Igala odakle u 19h kreće karnevalska povorka. Na čelu povorke biće mažoretke sa Gradskom muzikom Herceg Novi i Mjesnom muzikom Đenović, a pratiće ih maskirane grupe i glumci. Cijeli performans je po tekstu i ideji Stanojlovića, a pod komandnom palicom Antonije Đurović Novoselac, rukovoditeljke mažoret ansambla gradske muzike Herceg Novi i koreografkonje i direktorice kulturno sportskog centra Diano.\n‘’Izuzetno mi je zadovoljstvo i velika čast raditi na Prazniku mimoze. Iz godine u godinu uživam što mogu da doprinesem sveukupnoj atmosferi tokom karnevalskih svečanost, baveći se poslom koji volim. Mažoretke su svojevrsni brend ovog grada i osim ljepote posla i uživanja, postoji i određena obaveza da se grad reprezentuje u što boljem svijetlu, kako ovdje u Herceg Novom, tako i širom gradova koje obilazimo prije samog praznika“, kaže Đurović Novoselac ističući da kada je riječ o ovogodišnjoj noći otvaranja svi se prije svega nadaju lijepom vremenu.\n,,A naše kreativne grupe mogu da vam garantuju nezaboravan provod i zanimljiv sadržaj. Nećemo vam otkrivati mnogo, zato je najbolje da u petak krenete zajedno sa povorkom iz Igala i saznate šta vas sve to čeka na ceremoniji koja prethodi koncertu Nine Badrić. Sigurno ćete uživati’’, poručila je Antonija. Cijelu priču po Stanojlovićevom tekstu će na sceni prezentovati hercegnovski glumački par Dragana Vlaović i Goran Slavić.\n‘’Izazov je učestvovati na Prazniku mimoze, jer je riječ o jednoj specifičnoj vrsti žanra, gdje se u sklopu pučkih svečanosti prikazuju razni igrokazi i farsične igre koje su često prožete grubim, drastičnim i namjenski jeftinim humorom, nama glumcima je zaista pravo uživanje učestvovati, kako u radu, tako i u realizaciji svih tih stvari. Tako je i ove godine koncipiran scenario po kojem radimo Dragana i ja. Nadam se da će publici biti zanimljivo i da će imati interesantnu uvertiru u koncert koji slijedi nakon otvaranja. Tekst je inspirativan i ostavlja interpretatorima mnogo prostora za razigravanje dramskog sukoba, što glumci obožavaju, a na kraju je publika ta koja je zaintrigirana i animirana, što je i cilj svega ovoga. Mi smo uživali u radu, a siguran sam da će i publika na otvaranju’’, kazao je Slavić koji je dobro poznat gledalištu širom regiona, što kroz pozorišna djela i povremene voditeljske angažmane, a što u ekranizovanim brojnim serijama i filmovima u produkcijama Srbije, Crne Gore, BiH i Hrvatske. Ove godiće će ga publika gledati u ulozi kao i prethodnih godina, međutim lika koji tumači na sceni su zadesili neki novi momenti i neće mu biti lako da se izvuče iz nevolja u koje je upao. O čemu se tačno radi, vidjećemo sutra od 21 sa na otvaranju 49. Praznika mimoze na kojem će koncert održati poznata regionalana pop pjevačica Nina badrić.\nPrethodni članakOgromno interesovanje za Karotrc 2018\nSljedeći članakDodijeljene nagrade Hercegnovskog zimskog salona\nSve spremno za 48. Praznik Mimoze\nU petak Izložba cvijeća i Otvorena ulica u okviru 49. Praznika mimoze\nKolaž sjećanja na skoro pola vijeka praznika\nVelika nagrada Herceg Novog\nNina Badrić na otvaranju Mimoze\nFešta na Škveru


Mladi autor iz Beograda Ivan Jegdić, debitantskim albumom završio prvo poglavlje | musicpocket\nMladi autor iz Beograda Ivan Jegdić, debitantskim albumom završio prvo poglavlje\nPrvo poglavlje svog stvaraštva mladi autor iz Beograda, Ivan Jegdić, zaokružio je debitantskim albumom pod nazivom "Neka čuju me".\nPrvo poglavlje svog stvaraštva mladi autor iz Beograda, Ivan Jegdić, zaokružio je debitantskim albumom pod nazivom “Neka čuju me”.\nIvan Jegdić, autor specifičnog glasa i jedistvenog žanrovskog modela koji spaja pop muziku sa elementima savremenih trep stilova, ljubavnom i epskom tematikom ali i etno motivima, skrenuo je pažnju slušalaca već svojom prvim zvaničnom pesmom “Bolji čovek”. Za samo nekoliko meseci je došao od prvog singla do prvog samostoalnog beogradskog koncerta. Već u prvoj etapi svoje karijere svojim Ivan je svoje delovanje na sceni počeo da širi u svim pravcima. Uz koncertnu turneju po Srbiji i regionu, Ivan je objavio i niz singlova kao i nekolio spotova\nVatra i ništa official audio:\nPored singla “Bolji čovek” koji je obeležio prvu fazu Ivanove karijere, na albumu se nalazi i album otvara pesma “Zalazak sunca” čiju zvaničnu verziju fanovi koji su upoznati sa Ivanovim dosadašnjim radom s nestrpljenjem očekuju. Koncertna publika je do sada imala priliku deo pesama koje su se našle na albumu sluša u Ivanovom koncertnom repertoaru, među kojima je i pesma “Ne budi me” iz čijih stihova je album i poneo naziv “Neka čuju me”, a na albumu se nalaze i numere koje sa kojima če se slušaoci prvi put susresti, poput pesama “Vatra i ništa” i “Decembar”.\nZalazak sunca (Official audio):


AMERIČKI državni tajnik Mike Pompeo rekao je kako će američka diplomacija nastaviti djelovati u cilju denuklearizacije Sjeverne Koreje, dan nakon što je sjevernokorejski dužnosnik rekao da njegova zemlja više ne želi da u pregovorima sudjeluje Pompeo.\n"Ništa se nije promijenilo. Nastavit ćemo s pregovorima, još sam na čelu tima. Predsjednik Trump je naravno na čelu cjelokupne diplomacije, no tim će biti moj", rekao je Pompeo novinarima u Washingtonu.\nKaže da nastavljaju s istim ciljem\nDržavni mediji u četvrtak su objavili kako Sjeverna Koreja ne želi više da Pompeo sudjeluje u nuklearnim pregovorima, te želi nekoga tko je "pažljiviji i zreliji u komunikaciji".\n"Bojim se da će atmosfera biti loša i da će razgovori ponovno zaglibiti ako Pompeo nastavi sudjelovati u raspravama", rekao je Kwon Jong Gun, viši dužnosnik u sjevernokorejskom ministarstvu vanjskih poslova, a prenijela KCNA.\n"Posljedično, u slučaju mogućeg nastavka dijaloga sa SAD-om, nadam se da naš kolega neće biti Pompeo.. već osoba koja će biti pažljivija i zrelija u komunikaciji s nama".


Ovde nema mesta za male snove : odvažnost, mašta i stvaranje modernog Izraela : Šimon Peres\nodvažnost, mašta i stvaranje modernog Izraela\nNaslov originala: No Room for Small Dreams / Shimon Peres\n„Tokom života video sam neobične stvari: u detinjstvu sam se vozio konjskom zapregom u Višnjevu. Dok sam bio predse\ndnik, prisustvovao sam rađanju automobila bez vozača. Video sam tehnologiju koja je čoveka poslala na Mesec i vakcine koje su smrtonosne bolesti zbrisale s lica zemlje. Video sam milijarde ljudi uzdignutih iz siromaštva, svet još uvek u sukobu, ali mnogo mirniji nego ikada u istoriji ljudskog postojanja. A video sam i jevrejski narod kako se bori za usko parče pustinje, a zatim ga pretvara u zemlju koja je nadmašila naše najveće snove. Kako se to desilo? Kako smo stvorili naciju ni iz čega i transformisali je u startap naciju? Odgovor se nalazi u paradoksu: to što nismo imali ništa istovremeno je bio i naš najveći problem i naš najveći blagoslov. Bez prirodnih resursa, naše nade su bile vezane za sopstvenu kreativnost. Izbor s kojim su se suočavali pioniri bio je krajnje jasan: ili uspeti ili umreti od gladi. Zaista, odluka da se krene napred – uprkos veoma malim šansama za uspeh – i nije bila stvar izbora: bila je posledica nužnosti. Koliko god da je naša sudbina u Izraelu izgledala neizvesno, ostala je ono što je oduvek i bila: naša najbolja i jedina prava nada.“\nOstali naslovi koji sadrže ključne reči: Bliski istok , Izraelska književnost\n2. izdanje, 2020; Broširani povez; latinica; 20 cm; 213 str.; 978-86-519-2499-9;\nŠimon Peres (autor)\nIzdavač: Službeni glasnik; 2. izdanje, 2020; Broširani povez; latinica; 20 cm; 213 str.; 978-86-519-2499-9;


Korona se ne prenosi vodom | Dečji sajt\nPoštujte ova pravila i slobodno vodite decu na bazene i jezera\nTaman kad pomislimo da će nam neke nove informacije o koronavirusu makar malo olakšati život u ovim vrelim letnjim danima, ispostavi se da će nas optimističke vesti mnogo koštati. Koliko će to biti, videćemo, kažu nadležni, za koji dan, a za sve je kriv dokaz da se kovid-19 ne širi putem „rekreativnih voda“, naročito ako je reč o bazenima i drugim estima u kojima se voda dezinfikuje hlorom i drugim hemikalijama.\nPa u čemu je onda problem zapitaćete se!\nU nepoštovanju distance, tvrde lekari!\n– Pravilno održavana voda u bazenu neće biti izvor širenja virusa. Hlor koji se nalazi u njemu prilično brzo će deaktivirati virus – kaže imunolog dr Erin Bromage i dodaje da je fizička distanca od najmanje dva metra u osnosu na ljude s kojima ne živimo i na plaži, kraj bazena, i u vodi, najvažnija mera prevencije.\nPored toga, dodaje doktor, važno je redovno prati ruke sapunom ili sredstvima za dezinfekciju, posebno nakon odlaska u toalet, kašljanja, kijanja, brisanja nosa...\n– Ako vam topla voda i sapun nisu dostupni, a najverovatnije da nisu, koristite sredstva za dezinfekciju koja sadrže najmanje 60% alkohola.\nPlivanje i druge zabavne aktivnosti u vodi dobre su i za fizičko i mentalno zdravlje odraslih, a naročito dece koja još od polovine marta žive pod stalnom tenzijom i strahom od nevidljivog neprijatelja, u neprirodnom okruženju, u stvarnom i latentnom vanrednom stanju, s odraslima koji deluju preterano zabrinuto, sa pričama o bolesti, lečenju, smrti, gubitku posla, sumornim vestima, a od skoro i sa maskama. Preveliko je to breme za nejaka dečja pleća, pa je razumljivo zašto roditelji traže svaki način da ih razonode, uključujući i odlazak na brčkanje.\n– Boravak na bazenu i sama voda, prema poslednjim relevantnim istraživanjima, ne predstavljaju rizik za prenošenje virusa. Za širenje zaraze neophodan je fizički kontakt sa kovid pozitivno osobom, bilo da ima simptome ili da ih nema. Od korone nas i u ovom slučaju štiti distanca – rekla je prošle nedelje dr Verica Jovanović, direktorka Instituta za javno zdravlje „Dr Milan Jovanović Batut“, na konferenciji za novinare Kriznog štaba za suzbijanje epidemije koronavirusa.\nI ona, ali i dr Predrag Kon, drugi član Štaba, i dr Zlatibor Lončar, ministar zdravlja, naglasili su više puta da na bazen ne treba da ide niko ko je bolestan, pozitivno testiran, ni oni koji su nedavno bili izloženi kovidu-19.\nNiko ne očekuje da se na bazenu ili na plaži nosi maska, ali bi svako prvenstveno zbog sebe, svoje porodice i svojih bližnjih, morao da vodi računa o distanci i higijeni. Ako je plaža puna, okrenite se i dođite drugi put. Nema razloga da zarad kratkotrajnog zadovoljstva, pa čak ni po cenu dečje sreće zbog uživanja u brčkanju, dovedete bilo kog člana porodice, komšiju ili kolegu s posla u životnu opasnost.\nZnate, nema razloga da na teži način učimo zašto je važno da poštujemo pravila, a kazna i bolest su najgore lekcije.\nFoto: nytimes.com, pixabay, wjla.com, redtri.com


Informacija o organizaciji i realizaciji odgojno-obrazovnog rada u Gazi Husrev-begovoj medresi od 24. maja 2021. g. - Vijesti i aktuelnosti - medresasa.edu.ba\nOd 24. maja 2021. godine i za učenike 1. razreda Gazi Husrev-begove medrese nastava će se realizirati po kombinovanom modelu. Učenici su raspoređeni u dvije smjene/grupe (raspored smjena/grupa će biti objavljen preko google učionica).\nPrvu sedmicu (24. do 28. maja) prva polovina učenika 1. razreda (prva grupa) pohađa nastavu u Školi, a druga polovina učenika 1. razreda (druga grupa) prati nastavu putem online platforme. Naredne sedmice (od 31. maja do 04. juna 2021. godine) druga polovina učenika 1. razreda (druga grupa) pohađa nastavu u Školi, a prva polovina učenika 1. razreda (prva grupa) prati nastavu putem online platforme. Način i raspored realizacije nastave može se izmijeniti odlukom Vlade Kantona Sarajevo, odnosno nadležnog Ministarstva.\nNastava za učenike 2. i 3. razreda će se realizirati u skladu sa Informacijom koja je objavljena na web stranici Gazi Husrev-begove medrese od 11. maja 2021. godine.\nUčenici i učenice koji za vrijeme nastave borave u internatu obavezni su doći u internat u nedjelju u periodu od 12,00 do 18,00 sati i to: učenice u zgradu ženskog odjeljenja u ulici Hamdije Kreševljakovića 58 a učenici u zgradu muškog odjeljenja u ulici Sarači 49.\nSarajevo, 21. maj 2021. godine


Кrajnje je neprihvatljivo standardizovanje bahatog, anticivilizacijskog istupanja javnih ličnosti, a naročito onih koje oličavaju institucionalni život Republike Srpske, jer se time nanosi šteta svim njenim građanima, poručio je Aleksandar Saša Grandić, član Odbor za prosvetu i kulturu SDS Banjaluka.\nOn je juče na konferenciji za novinare kazao da je neophodno da se izvrši promena ukupne društvene paradigme u Republici Srpskoj.\n„Кonkretno to znači da je za SDS neprihvatljivo aktuelno društveno stanje u kome je vodeći obrazac prema kome se sve saobražava pijaca. U tom kontekstu Odbor za prosvetu i kulturu SDS Banjaluka želi da naglasi kako moralne vrednosti, čast, ugled, kulturno-umetničko nasleđe, ali i aktuelna stvaralačko-naučna produkcija jednog naroda nisu roba na tezgi, već da su najvažniji kako identitetski tako i civilizacijski konstituenti naroda i država“, naglasio je Grandić.\nOn je ukazao na nephodnost poboljšanja položaja naučno-kulturno-prosvetnih radnika.\n„SDS se u punom obimu kapaciteta svog političkog delovanja usmerava ka problematici u oblasti prosvete i kulture na način da će ponižavajući i materijalno krajnje neadekvatan aktuelni položaj naučno-kulturno-prosvetnih radnika da bude sistemski rešavan kroz povećanje obima izdvajanja namenjenih ovim oblastima“, kaže Grandić\nOn je poručio da je neprihvatljivo standardizovanje bahatog, anticivilizacijskog istupanja javnih ličnosti.\n„Zato Odbor za prosvetu i kulturu i želi da posebno naglasi činjenicu da će uspostavljanje nove društvene paradigme na planu prosvetno-kulturne delatnosti da počiva na poboljšanju ukupnog položaja ovog segmenta javnog života, da će se insistirati na uspostavljanju adekvatnih sistemskih rešenja u domenima kako povećanja kvaliteta prosvetno-kulturnog delovanja tako i u obezbeđivanju kulturno-umetničkog nasleđa, jer dosadašnja rešenja ne samo da nisu adekvatna, nego su u velikoj meri neusaglašena sa praksom“, kazao je Grandić.\nNEWER POSTNovak Đoković se pobjedom protiv Tejlora Frica plasirao u polufinale Mastersa u Parizu\nOLDER POSTPoplavljeno oko 400 domaćinstava u I. Sarajevu


Košarkaški klub Mega Mozzart » MILOJEVIĆ: „VERUJEM DA ĆE NAM SE DOBAR RAD VRATITI I KROZ POBEDE U NAREDNOM PERIODU“\nKošarkaši Mega Bemaxa u subotu 18. januara od 21 čas gostuju u Podgorici ekipi Budućnosti VOLI u okviru 16. kola ABA lige. Izabranici trenera Dejana Milojevića će u Sportskom centru Morača imati težak zadatak da dođu do trijumfa koji bi imao izuzetan značaj u borbi za opstanak u regionalnom takmičenju.\nTrener Mega Bemaxa Dejan Milojević je pred duel protiv Budućnosti istakao da njegova ekipa mora da da sve od sebe kako bi zabeležila što više pobeda do kraja ABA lige:\n– U subotu nas očekuje meč protiv Budućnosti koja je jedan od favorita za osvajanje ABA lige. Bore se za prednost domaćeg terena u plej-ofu i sigurno je da će želeti da pokažu reakciju u odnosu na poraz u Novom Mestu u prošlom kolu. Iako ovakvi mečevi nisu oni u kojima imamo imamo izrazite šanse za trijumf, mi moramo da damo sve od sebe do kraja lige kako bi zabeležili što više pobeda. Moramo da pokažemo pre svega veću želju i energiju na parketu u odnosu na domaću ekipu jer bez toga, sve ostalo pada u vodu. Mi se dižemo kao ekipa, protiv Crvene zvezde nije bilo realno da zabeležimo pobedu, ali verujem da će nam se dobar rad na treninzima i sve bolja igra na utakmicama u narednom periodu vratiti i kroz pobede na terenu,\nPosle 15 odigranih kola ABA lige, Mega ima skor 3-12 dok Budućnost VOLI ima 11 pobeda. Mega je u prošlom kolu izgubila na svom terenu od Crvene zvezde mts sa 85:103 dok je Budućnost VOLI poražena u Novom Mestu od Krke sa 73:72. Mega i Budućnost su se do sada sastali 15 puta u ABA ligi uz skor 11-4 za Budućnost.\nBek Mega Bemaxa Luka Cerovina je izjavio da igrači Mege moraju da odigraju agresivno u odbrani uz veliku energiju na parketu:\n– U subotu gostujemo Budućnosti koja ima veoma kvalitetnu ekipu. Imali su neke možda neočekivane poraze u ABA u prethodnom periodu i očekivano je da pokažu reakciju u meču protiv nas. Uz agresivnu odbranu i veliku energiju na parketu, moramo da damo sve od sebe kako bi došli do iznenađenja i trijumfa koji bi nam puno značio u borbi za opstanak u ABA ligi,\nUtakmica 16. kola ABA lige između Budućnosti VOLI i Mega Bemaxa je zakazana za subotu 18. januar od 21 čas u Sportskom centru Morača u Podgorici uz direktan prenos na TV Arena Sport.\nMILOJEVIĆ: „PROTIV ZVEZDE SE GREŠKE SKUPO PLAĆAJU, KADA OVAKO DOBRO ŠUTIRAJU, MI NEMAMO ŠTA DA TRAŽIMO“


Nacionalna služba za zapošljavanje - Vesti - Promocija javnih poziva i konkursa NSZ na području Filijale Čačak \nPromocija javnih poziva i konkursa NSZ na području Filijale Čačak\nČačak | Vest, datum objave: 9. март 2020.\nNacionalna služba za zapošljavanje - Filijala Čačak organizuje prezentaciju javnih poziva i konkursa NSZ za 2020. godinu u petak, 13. marta, sa početkom u 11.00 časova, u Čačku, Velika sala Skupštine grada, Župana Stracimira 2.\nOvom prilikom poslodavcima će biti predstavljeno 13 javnih poziva/konkursa za realizaciju programa i mera aktivne politike zapošljavanja predviđenih Nacionalnim akcionim planom zapošljavanja i Programom rada NSZ za 2020. godinu.\nPromocija javnih poziva u Čačku organizuje se u saradnji sa Gradom Čačkom i Regionalnom privrednom komorom Moravičkog i Raškog upravnog okruga, a u cilju uspostavljanja saradnje i dostupnosti finasijskih uluga Nacionalne službe za zapošljavanje što većem broju privrednih subjekata.\nOvo je prva od planirane četiri promocije na području Moravičkog okruga.\nPrezentacija u Ivanjici će biti održana 18. marta 2020. godine, u Domu kulture (Plava sala), Venijamina Marinkovića bb, sa početkom u 12.00 časova.\nU Gornjem Milanovcu prezentacija će biti održana 19. marta 2020. godine, u Sali Skupštine opštine Gornji Milanovac, Takovska 2, sa početkom u 11.00 časova.\nU Lučanima prezentacija će biti održana 20. marta 2020. godine, u Sali Skupštine opštine Lučani, Jugoslovenske armije 5, sa početkom u 11.00 časova.\nOvom prilikom pozivamo vlasnike malih i srednjih preduzeća, preduzetnike i druge zainteresovane sa područja Moravičkog okruga da prisustvuju prezentacijama i iskoriste priliku da se neposredno upoznaju sa programa i merama APZ i uslovima za korišćenje istih, a u cilju podrške u zapošljavanju nezaposlenih lica sa evidencije Nacionalne službe za zapošljavanje.\nMolimo da zainteresovani svoje prisustvo potvrde na e-mail: Ana.Dojcilovic@nsz.gov.rs.


Šef Stellantisa: Troškovi elektrifikacije su neodrživi! - Auto Republika\nKarlos Tavareš, prvi čovek Stellantisa, kazao je u izjavi za Reuters da je ovakav tempo elektrifikacije nemoguće ispratiti bez ozbiljnih posledica.\nKao glavne konsekvence za automobilsku industriju Tavareš je istakao dve stvari – otkaze radnicima i pad kvaliteta vozila. “Ono što je nametnutno automobilskim proizvođačima sa elektrifikacijom jeste rast troškova u visini od 50% naspram konvencionalnog vozila”, rekao je šef Stellantisa.\n“Nemoguće je taj trošak prebaciti na potrošače, jer niko iz srednje klase neće moći to da plati. Zato će brendovi morati da podignu cene i prodaju manje automobila ili da prihvate manju zaradu na svakom isporučenom četvorotočkašu”, kazao je Tavareš.\nOn je dodao da će ovakav razvoj situacije značajno ugroziti radna mesta, pogotovo ona koja su locirana u Evropi. Uz to, tu je i problem kvaliteta vozila…\n“Dodatno prisilno ubrzavanje elektrifikacije imaće kontraefekat. To će dovesti do problema sa kvalitetom, ali i do drugih nedostataka”, naveo je Karlos Tavareš. Izvršni direktor Stellantisa upozorio je da će čitav sektor uskoro dostići svoj limit.\n“U ovakvim uslovima, moraćemo da u narednih pet godina povećamo godišnju produktivnost za deset posto. Standard za našu industriju je nekih 2-3%, sigurno je da neće moći svi da se prilagode”, kaže pragmatični Tavareš. Portugalski menadžer je na kraju zaključio da eksterni pritisci u Evropi dovode automobilsku industriju do krajnjih granica.\ntags: elektrifikacija karlos tavares Stellantis\nprevious Uber uvodi audio snimanje tokom vožnje u SAD\nnext Francuski novembarski barometar - Renault Clio na tronu\nNije vreme zla, nego su proizvođači p… Hajde da vidimo koliki je gubitak na kraju ove godine, i isto to prethodnih godina od kada su krenuli u elektrifikaciju… Nema, bato, rekordne dobiti prave i Stellantis i Daimler i BMW i VW i redom svi… Samo znaju da kukaju i da prevaljuju svoju inertnost na kupce i na državne budžete. Kao što rekoh, p… žive\n„Dok beba ne zaplače, ni majka ga ne podoji.“\nTako da znaju oni zašto „kukuleču“ …\n‘ajde.? Po njemu Tesla i BYD kao električne auto robne marke ne bi trebale nikad zaživjeti, jer je „jako teško“.??? Tipično „opravdanje“ nespobnih-„Ne mogu, teško je!“.\nda prihvate manju zaradu na svakom isporučenom četvorotočkašu – eto rešenja!\njebo te dildo. Odustani od njega i pobij politicare, samozapaljuj ih kao sto VW radi i eto rjesenja by Mosa Pucko :D:D:D\nKako će izgledati Fiatova gama pod Stellantisovom upravom?


JEREMIĆU, TRESU LI SE GAĆE?! Juče počelo saslušanje u procesu protiv Patrika Hoa, IZBEZUMLJENI VUK NAREDIO SVOJIMA: Bolje da gori Srbija, nego MOJI MILIONI! - Informer\nJuče je u Americi počelo saslušanje i postupku protiv tajkuna Patrika Hoa, prijatelja i poslodavca Vuka NATO Jeremića, koji je u SAD uhapšen zbog pranja novca i milionske korupcije\nZbog čitave situacije najviše je nervozan, naravno, Vuk Jeremić jer ne zna da li će Ho propevati nešto i o drugim poslovima u zamenu za slobodu, pa je u panici da će se njegov poslovni partner možda nagoditi i propevati o parama koje je uplaćivao bivšem predsedniku Skupštine UN. A to bi, realno, bio najveći ulov za američko tužilastvo!\nVUK JEREMIĆ POD ISTRAGOM UN! Predsednica Generalne skupštine UN Marija Garses potvrdila, ISPITUJE SE NJEGOVA ULOGA U PRANJU NOVCA!\nU paničnom stragu da će ga Patrik Ho otkucati, Jeremić je naredio svojim sledbenicima da po svaku cenu zapale Srbiju. Jer, bolje da gori Srbija, nego da izgore moji milioni, rekao Jeremić saradnicima!\nJeremić, koji je pijuckajući kafu na Menhetnu odlučio da preko grupice svojih simpatizera kazni narod Srbije zato što mu ne veruju i što ga ne voli, u međuvremenu je pobegao iz Njujorka posle hapšenja još jednog u međunarodnoj korupcionaskoj aferi, Emilija Lozoje, i redovno na tviteru objavljuje kako se raduje kolapsu u saobraćaju, a njegova stranka se hvali objavljujući prizore pravog pakla na beogradskim ulicama i srpskim putevima.\nVuk Jeremić istraga korupcija Patrik Ho\n(VIDEO) SRAM TE BILO, VUČE! Jeremić se sad odriče prijatelja Patrika Hoa koji mu je na račun uplaćivao milione!\nPATRIK HO OSUĐEN NA TRI GODINE, A VUK JE OD NJEGA UZEO MILIONE! Rasplet velike korupcionaške afere


Pred licem pravde, 29. januar/siječanj 2013.\nUtorak, 29. januar/siječanj 2013.\nRatni zločini u Goraždu: Hapšenja pripadnika ARBiH korak ka istini\nČetiri pripadnika ARBiH iz Goražda uhapšena su pod sumnjom da su u septembru 1992. godine počinili ratni zločin nad vojnicima VRS, zarobljenim na planini Trovrh. Dok njihove porodice ovo hapšenje smatraju tek prvim korakom ka potpunoj istini o ovom događaju, u Goraždu izražavaju ogorčenje zašto su branioci prvi na udaru i zbog čega još uvijek niko nije odgovarao za zločine počinjene nad stanovnicima ovog grada.\nČetiri decenije poslije filma "Valter brani Sarajevo" nastao je film “Valter: Mit. Legenda. Heroj”, kojim su autori iz Beograda, predvođeni rediteljem Andrejem Aćinom, istraživali fenomen i svjetski uspjeh filma "Valter brani Sarajevo".\nSuđenje Hadžiću: Svjedokinja o Arkanu i Badži u Erdutu\nNakon kraće pauze protekli tjedan se nastavilo haško suđenje bivšem predsjedniku takozvane Republike Srpske Krajine Goranu Hadžiću iskazom niza zaštićenih svjedoka. Jedna od njih je bila i bivša kuharica u Centru za obuku srpske Teritorijalne obrane u hrvatskom mjestu Erdutu.\nBosanska knjiga mrtvih: Vraćanje identiteta žrtvama\nBosanska knjiga mrtvih, autora Mirsada Tokače, jedinstvena je danas u svijetu jer se prekida sa kulturom koje mrtve i nestale posmatra kao statističke brojeve. Svakoj žrtvi rata u BiH dat je identitet, zbog čega se na ovu knjigu čekalo godinama\nMladi u BiH: Jednonacionalni pogled na rat\nRatni zločini, te nedavni rat u BiH još uvijek su glavne teme u društvu. Međutim, u školama i na fakultetima 17 godina traje šutnja o onome što se dogodilo na ovim prostorima. U obiteljima se o ratu govori uglavnom jednonacionalno.\nSpomenika poginulim pripadnicima Oslobodilačke vojske Preševa, Bujanovca i Medveđe više nema u centru Preševa, ali širom zone na jugu Srbije ima barem još dvadesetak spomenika koji su sporni za jednu ili drugu stranu.\n20. januar/siječanj, 2013.\nUmjetnici o podjelama u Mostaru 20 godina poslije\nKroz 25 fotografija izložba prikazuje kako je grad na Neretvi 20 godina nakon početka rata i dalje razrušen, neobnovljen, ali i podijeljen grad. Ovo je samo jedan od projekata kojim mnogobrojni umjetnici u BiH kroz kulturu žele ukazati na posljedice rata koje su prisutne i danas.\nAzilantski centar u Rakovici kao posljednja nada\nAzilantski centar u Rakovici privremenog je karaktera i funkcionira od 1998. U prihvatnom centru trenutno boravi 14 osoba, ponajviše sa Kosova. Svi su aplicirali za odlazak u treće zemlje ili azil u BiH.\nSpomenik ubijenima na Kazanima kao opomena\nVeć dvije godine postoji inicijativa da se na Kazanima, na obroncima planine Trebević, izgradi spomen-obilježje žrtvama srpske i hrvatske nacionalnosti, koji su od sredine 1992. do oktobra 1993. godine ubijani na tom mjestu, nakon čega su njihova tijela bacana u jamu.\nKaradžić nastavio sa izvođenjem svjedoka\nDok su bivši pripadnici Vojske Republike Srpske branili Radovana Karadžića od optužbi za etničko čišćenje, bivši pripadnici UN-ovih promatrača došli su u Den Haag kako bi osporavali izjave svojih kolega, koji su tužiteljstvu potkrijepljivali optužbe.


Dok Srbija i ceo svet gledaju u Kalinjingrad zbog fudbala, PUTIN TU KRIJE OPASNE TAJNE! - FOTO/ VIDEO | Vestinet.rs\nPočetna AKTUELNO\tDok Srbija i ceo svet gledaju u Kalinjingrad zbog fudbala, PUTIN TU KRIJE OPASNE TAJNE! – FOTO/ VIDEO\nDok Srbija i ceo svet gledaju u Kalinjingrad zbog fudbala, PUTIN TU KRIJE OPASNE TAJNE! – FOTO/ VIDEO\n– Vide se tragovi koji ukazuju da je to tipično rusko skladište za nuklearna oružja. Vide se dobro čuvani spoljni perimetri i ograde od više slojeva. Sami bunkeri imaju trostruke ograde oko sebe. To su tipične odlike koje smo viđali kod svih drugih skladišta nuklearnog oružja u Rusiji – rekao je Hans Kristensen, direktor projekta koji se bavi prikupljanjem informacija o nuklearnom oružju u FAS.\nKako je on rekao, slike ne dokazuju da se trenutno nalazi nuklearno oružje u Kalinjingradu, ali da se radi o „aktivnoj lokaciji“.\nU januaru ruska vojska je najavila da je izgradila neophodnu infrastrukturu kako bi u njoj smestila pokretni sistem za projektile „Iskander M“ sposobne za nošenje konvencionalnih i nuklearnih bojevih glava na daljinu od oko 500 kilometara.\nSAD su rekle da, zbog njihovog dometa, „Iskanderi“ predstavljaju kršenje sporazuma iz 1987. godine.\n— HawkEye 2018 (@2HawkEye2018) June 18, 2018\nKristensen je rekao da je nejasno kakve vrste bojevih glava, renovirani bunker u Kalinjingradu treba da čuva, ali je on mnogo bliže pomorskoj bazi, nego bazi sa raketama koja se nalazi u unutrašnjosti enklave.\nObjavljeni dramatični snimci hapšenja islamista koji su planirali napade u vreme Svetskog prvenstva u fudbalu! – VIDEO\nTrese se svet od poruke Marije Zaharove!\nKralj otpustio direktora državne agencije zbog golih Ruskinja! – VIDEO


Stabla borovnice Nemanje SmiljiÄ‡a (Foto Kim)\nJedini uzgajivač borovnica u opštini Gračanica Nemanja Smiljić trenutno uzgaja ovo bobičasto voće na površini od 50 ari.\n„Ukoliko sve bude kako treba, nadamo se da ćemo kroz godinu ili dve (proizvodnju) proširiti na još toliko. Gajimo sortu djuk (Duke), koja je najoptimalnija za Balkansko područje, s obzirom da se nalazimo na 600 metara nadmorske visine“, kazao je on.\nSmiljić je naglasio da je do prošle godine berba bila porodična, a da ove godine očekuju znatno veći rod, pa se nadaju i angažovanju sezonskih radnika.\n„Prošle godine sam imao 500 kilograma, a da sam imao još toliko prodao bi odmah. Potražnja je do sada bila velika, cena prihvatljiva i za mene kao proizvođača, a i za kupce. Za pet evra sam mogao da pokrijem troškove i da mi nešto ostane“, rekao je Smiljić.\nKao jedan od većih problema sa kojim se suočava naveo je poskupljenje đubriva, kao i ostalih repromaterijala usled globalne krize.\n„Prošle godine je kilogram borovnica koštao pet evra, ali ove godine je sve poskupelo. Đubrivo koje sam plaćao 20, sada je 40 evra. Tako da će sada i cena kilograma borovnica biti veća“, kazao je on.\nSmiljić je istakao da je potražnja za borovnicama velika, pa meštani i pojedini marketi uglavnom unapred rezervišu plodove.\n„Ukoliko uveče skupimo 40 kilograma, ujutru već prodamo. Što se plasmana tiče, koliko-toliko smo obezbeđeni“, dodao je.\nBorovnica spada među najhranljivije vrste bobičastog voća. Puna je antioksidansa, a dobra je i za popravljanje krvne slike.\nIako je naglasio da bi mu značila pomoć lokalne samouprave, Smiljić je do sada nije imao. Za očuvanje i unapređenje proizvodnje potrebna mu je protivgradna mreža.\nProizvodnja smanjena usled nedostatka radnika\nPorodica Andrejević u Gornjoj Gušterici uzgaja pet vrsta jagoda: roksanu, apriku, sibilu, aziju i kleri. Proizvodnju jagoda su smanjili zbog nedostatka radnika.\n„Površina na kojoj gajimo jagode trenutno iznosi oko 20 ari, a na ideju smo došli spontano. Kada smo jagode uzgajali na 50 ari zemljišta, tada smo angažovali i radnike“, navela je Zorica Andrejević.\nKako je istakla, jagode tokom sezone prodaju pored puta u svom selu, dok u hladnjačama završi ono što se ne proda tokom dana.\n„Trenutno je 500 grama dva evra, kasnije cena počinje da opada. Kilogram jagoda je poskupeo zbog trenutne situacije i krize u svetu“, kazala je ona.\nAndrejevićeva je kazala da za šest godina koliko se porodica bavi proizvodnjom jagoda nikada nisu dobili bilo kakvu pomoć od strane lokalne samouprave, ali da su podržani projektom za proizvodnju voća i povrća od strane švajcarskog Karitasa.\n„Donirali su nam sušaru za voće, čajeve, pasterizator za spremanje zimnice i hidropresu za spremanje hladno ceđenog soka. Od jagoda još proizvodimo džem, slatko i kompote“, navela je ona.\nAndrejevići se susreću i sa problemom navodnjavanja svih zasađenih sadnica zbog nedovoljne količine vode koja im je na raspolaganju.\n„Značilo bi nam da nam opština pomogne, bar da nam iskopa jedan bunar“, zaključila je Zorica.\nNedostatak stručnih kadrova\nProizvođačima bobičastog i jagodičastog voća iz srpskih sredina na centralnom Kosovu nedostaje i adekvatna pomoć stručnih poljoprivrednih službi. Kada je imao problem sa obolelim zasadom borovnica, Smiljić je stručnu pomoć mogao da dobije tek u Gornjem Milanovcu. Porodica Andrejević će tehnologu koji će ih obučiti za proizvodnju sušenog voća i hladno ceđenog soka papreno platiti za deset dana njegovog rada.


Podovi za laboratorije - visokootporni podovi za laboratorije Podmaster podne obloge\nPodovi za laboratorije pored zahteva o elektroprovodljivosti i antistatičnosti moraju biti izuzetno otporni na različite supstance i hemikalije. Kada su ovakve prostorije u pitanju otpornost je ključni faktor od kog se mora krenuti kada se opremaju objekti za ovu vrstu namene, jer vrlo često dolazi do nepredviđenih situacija i iz tog razloga je neophodno odabrati odgovarajući pod koji će biti u skladu sa potrebama korisnika.\nKako je laboratorija specijalno opremljena radna prostorija која sa svim svojim modernim uređajima i opremom omogućava izvođenje odgovarajućih naučno-istraživačkih postupaka, neophodno je da njene površine budu obložene adekvatnim podovima koji će odgovoriti na sve zahteve ovakvih namena.\nPrema svojoj nameni i specifičnoj vrsti posla koji se obavlja u njima, podovi za laboratorije moraju biti izrađeni od visokokvalitetnih materijala kako bi se omogućio nesmetan proces rada.\nLaboratorijske podne površine su u stalnom dodiru za najrazličitijim supstancama i hemikalijama, koje su po svojoj prirodi često zapaljive, stoga je bitno da podovi za laboratorije poseduju atest o negorivosti kako bi se izbegle i sprečile moguće neprijatne situacije i kako bi se održao potrebni nivo bezbednosti tokom obavljanja laboratorijskih postupaka.\nRad u laboratoriji zahteva stalno korišćenje osetljive opreme kao što su epruvete i različite staklene posude, stoga pod treba obložiti protivkliznim podnim oblogama kako bi se izbegle i sprečile moguće nezgode, a zaposlenima obezbedili sigurni i adekvatni uslovi za rad.\nModeran dizajn i atraktivan izgled garantuju siguran osećaj pri svakom vašem koraku. Podovi koji su namenjeni za laboratorijske površine su izuzetno laki i jednostavni za oblaganje i ugradnju u svaki prostor. Izrađeni su od najkvalitetnijih materijala koji obezbeđuju maksimalnu otpornost koja omogućava izuzetnu dugotrajnost, a samim tim i retku obnovu što utiče i na vaš budžet.\nU našoj bogatoj ponudi možete pronaći najrazličitije dimenzije podova za laboratorije. Široka paleta boja i dezena koja odgovara najzahtevnijim kupcima učiniće vaš radni prostor prijatnijim.\nPodovi za laboratorije zavisno o nameni prostora, više pogledajte na:


Vinarstvo i turizam strateški ciljevi opštine Irig za 2019. - News - Turistički svet\nVinarstvo i turizam strateški ciljevi opštine Irig za 2019.\nOpština Irig dugo je važila za jednu od najmanje razvijenih u Vojvodini, ali 2018. godina je ipak nešto promenila, reči su predsednika Stevana Kazimirovića. Niz realizovanih projekata koja su finansirana iz opštinskog i budžeta sa viših nivoa vlasti su u službi razvoja poljoprivrede i turizma, strateških ciljeva ove male opštine na obroncima Fruške gore, pišu Sremske novine a prenosi portal Agroservis.\nNa pitanje koji su naredni zacrtani poslovi koji će doprinositi razvoju turizma, kao strateškom opredeljenju Opštine Irig, Kazimirović kaže da se turizam ne može razvijati ako se ne razvija infrastruktura, te se moraju raditi putevi na teritoriji opštine.\n- Mi smo prve godine krenuli sa sanacijom Grebenskog puta od Iriškog venca do hotela Norcev. Sada je urađena projektno tehnička dokumentacija i mislim da ćemo na proleće krenuti sa sanacijom drugog dela istog puta od Venca do Zmajevca. Uradili smo projektnu dokumentaciju za uređenje puta od Jazak sela do Male Remete. Ne može se razvijati turizam ako nemamo dobre puteve, investitori podižu turističke kapacitete, a naš posao je da obezbedimo da svaki turista lako dođe do svog odredišta - rekao je Kazimirović.\nKako dodaje, u 2018. započeta je i organizacija specijalizovanog Sajma vinarstva i voćarstva "Put do znanja - VIVO", prvi organizovan u Vrdniku, kao najava sajma koji će se održati u martu 2019. godine.\n- Nismo mi tu izmislili ništa novo, samo smo "prepisali" ono što godinama gledamo u slovenačkom gradiću Komenda, koji uspešno organizuje slično dešavanje, a čiji smo mi dugogodišnji partneri. Mi smo mala opština da bismo razvijali industriju, ali zato imamo vrhunske voćare i vinogradare, imamo Frušku goru, Banju Vrdnik i to što nam je "bogom dano" treba iskoristiti na najbolji način - ističe on.


BiH nije želja nego moranje, RS će raditi na vraćanju oduzetih nadležnosti\n– Time ćemo se pozabaviti na pametan način – kazao je.\nU obraćanju na prijemu u povodu “Dana RS-a”, 9. januara, koji je kao neustavan ocijenio Ustavni sud BiH, Dodik je rekao da je RS “stvorena tog datuma 1992. godine” te da je uvjeren da “proslavom tog dana niko nije povrijeđen”.\nZa BiH je ponovo rekao da “nije želja nego moranje”.\n– Tamo smo silom međunarodnog pregovaračkog procesa, stavljeni u kontekst ugovora, koji su kasnije upravo oni koji su ga kreirali masovno kršili, oduzimajući nam prava i prenoseći na nivo BiH, stvarajući nemoguću i neperspektivnu zemlju, smanjujući šansu i perspektive srpskog naroda u RS da može da se autonomno razvija, bez zapreka – ustvrdio je on.\nPonovio je da će RS raditi na vraćanju “oduzetih nadležnosti”.\nBošnjački predstavnici u vlasti entiteta RS, koji su 5. januara prošle godine predali apelaciju za ocjenu ustavnosti Zakona o “Danu RS-a”, upozorili su da je neprihvatljivo jednostrano obilježavanje 9. januara, imajući u vidu presudu Ustavnog suda Bosne i Hercegovine te stav Venecijanske komisije.\nU Ustavnom sudu Bosne i Hercegovine pokrenuli su i proceduru osporavanja Zakona o “Danu RS-a”, koji je u oktobru 2016. godine usvojila Narodna skupština, iako je taj sud osporavao referendum o tom datumu i poništio njegove rezultate.